qundao/data-zh-poetry huggingface dataset:
余锦泉席上听众姬琵琶筝
作者：顾文渊
朝代：清

有酒易倾不夜之圆月，有金难铸不谢之名花。秦川公子发大笑，偏与花月争豪奢。左秦筝，右琵琶，九枝蜡烛光如霞。青蛾皓齿两行列，袖拂红牙低按节。初调縆朱丝，峡口春冰裂。再弹捍拨齐，铃声雨淋咽。江妃汉女玦环鸣，相和筝琵同撇捩。俄惊双凤凰，飞上梧桐冈。啁啾屏尽百鸟喧，雍雍和鸣向朝阳。逡巡换宫商，倏忽移角徵。朔风应手卷惊沙，白草茫茫雁声死。饮恨羁臣击剑歌，裹创战士闻笳起。凄断故园心，扰破离人耳。停弦两两寂无声，纤纤怜杀春匆指。天孙织锦作缠头，五色彩云遗彼美。花残月落不忍归，卷下珠帘隔千里。
十八滩
作者：顾文渊
朝代：清

荒荒异县经万安，毒雾散影分林峦，暮愁雨宿朝风餐。前途遥数十八滩，一滩一险俱心寒。青螺层层如抱拥，石插旋涡各森耸，寒流百道喷石孔。七千里外宋孤臣，落拓滩头说惶恐。暮帆齐落喧鸣铙，村人堵立林塘坳，利箭在箙弦在弰。不知何山逐獐鹿，亘天野火烧黄茅。危矶千丈蔽天宇，长年日晚忽停橹，月逆行云吞复吐。虎伥啼过断人声，丛莽中间伏强弩。烟中捩舵水倒冲，千篙争力怖杀侬，森森石齿排剑锋。人言险滩最天柱，水底白日蟠蛟龙。
十八滩·其一
作者：顾文渊
朝代：清

荒荒异县经万安，毒雾散影分林峦，暮愁雨宿朝风餐。前途遥数十八滩，一滩一险俱心寒。
十八滩·其三
作者：顾文渊
朝代：清

暮帆齐落喧鸣铙，村人堵立林塘坳，利箭在箙弦在弰。不知何山逐獐鹿，亘天野火烧黄茅。
十八滩·其二
作者：顾文渊
朝代：清

青螺层层如抱拥，石插旋涡各森耸，寒流百道喷石孔。七千里外宋孤臣，落拓滩头说惶恐。
十八滩·其五
作者：顾文渊
朝代：清

烟中捩舵水倒冲，千篙争力怖杀侬，森森石齿排剑锋。人言险滩最天柱，水底白日蟠蛟龙。
十八滩·其四
作者：顾文渊
朝代：清

危矶千丈蔽天宇，长年日晚忽停橹，月逆行云吞复吐。虎伥啼过断人声，丛莽中间伏强弩。
晚发钱唐
作者：顾文渊
朝代：清
体裁：七言绝句

潮平小棹发钱唐，俄顷飞帆过富阳。两岸好山看不尽，数声渔笛起沧浪。
临江仙·枯坐萧然浑似醉
作者：顾斗光
朝代：清

枯坐萧然浑似醉，夜深犹剔孤檠。卷帘时见渡河星。绿杨风少力，红藕露含情。窗外琤纵敲响竹，草间萤火纵横。蝶飞不到梦难成。寺钟愁断续，邻笛听分明。
临江仙·枯坐萧然浑似醉
作者：顾斗光
朝代：清
体裁：词

枯坐萧然浑似醉，夜深犹剔孤檠。捲帘时见渡河星。绿杨风少力，红藕露含情。窗外琤纵敲响竹，草间萤火纵横。蝶飞不到梦难成。寺钟愁断续，邻笛听分明。
南柯子
作者：顾斗光
朝代：清

雨拭遥山碧，云连夕照黄。新秋多少好风光。未免有情难遣，是离肠。信隔红墙远，愁怜独夜长。终朝相看只寻常。不道个人去后，便凄凉。
坐寄畅园听杨令贻吹箫
作者：顾斗光
朝代：清

万木森初夏，清阴昭令颜。水从山曲折，人与石潺湲。细雨不时洒，斜阳一角殷。不知谁是客，赤壁荡舟还。
小孤山夜半远眺寄双溪兄
作者：顾斗光
朝代：清

少睡宜眠晚，停舟眺夜阑。鸡鸣彭泽县，月照小孤山。浩渺云林外，飘摇风水间。遥知冰署内，坐话客途艰。
忍草庵访杨筼谷及侄颖伯
作者：顾斗光
朝代：清

突兀千崖上，欹斜一径寒。水声喧脚底，山色涌眉端。此地不来久，故人相见欢。探幽还未遍，那得坐盘桓。
病起访菊云亭主人捐馆感赋二首·其一
作者：顾明杰
朝代：清
体裁：七言律诗

蒲团相对十年亲，此日园亭物候新。断岸空墙迷旧雨，药炉经卷傍寒尘。鹤归华表凄残夜，花落桃源失旧春。小径羊裘馀迹在，苔痕重破泪沾巾。
病起访菊云亭主人捐馆感赋二首·其二
作者：顾明杰
朝代：清
体裁：七言律诗

故人别去夜台清，寂寂空阶鸟自鸣。倘有灵文膺十赉，更无好梦托三生。里居黄菊陶元亮，城主芙蓉石曼卿。病起渔郎重问渡，松山流水不胜情。
律陶六首
作者：顾易
朝代：清

伊余何为者，误落尘网中。饮酒不得足，赋诗颇能工。百年会有役，一世皆尚同。多谢绮与角，愿言蹑轻风。养真衡茅下，甘以辞华轩。但道桑麻长，而无车马喧。厌闻世上语，宁效俗中言。高举寻吾契，青松在东园。步止筚门里，遥遥望白云。几人得其趣，即事多所欣。虚室绝尘想，闲居离世纷。苗生满阡陌，转欲志长勤。冷风送馀善，闲雨纷微微。万物各有托，一觞聊可挥。安知物为贵，但使愿无违。舆濯息檐下，固穷夙所归。露凄暄风息，白日掩荆扉。众鸟欣有托，孤云独无依。四时自成岁，百卉具已腓。冻馁固缠己，泫然沾我衣。清凉素秋节，丛雁鸣云霄。量力守故辙，高酣发新谣。敝庐何必广，浊酒且自陶。诚愿游昆华，远招王子乔。
律陶六首·其一
作者：顾易
朝代：清

伊余何为者，误落尘网中。饮酒不得足，赋诗颇能工。百年会有役，一世皆尚同。多谢绮与角，愿言蹑轻风。
律陶六首·其三
作者：顾易
朝代：清

步止筚门里，遥遥望白云。几人得其趣，即事多所欣。虚室绝尘想，闲居离世纷。苗生满阡陌，转欲志长勤。
律陶六首·其三
作者：顾易
朝代：清
体裁：五言律诗

步止荜门里，遥遥望白云。几人得其趣，即事多所欣。虚室绝尘想，闲居离世纷。苗生满阡陌，转欲志长勤。
律陶六首·其二
作者：顾易
朝代：清

养真衡茅下，甘以辞华轩。但道桑麻长，而无车马喧。厌闻世上语，宁效俗中言。高举寻吾契，青松在东园。
律陶六首·其五
作者：顾易
朝代：清

露凄暄风息，白日掩荆扉。众鸟欣有托，孤云独无依。四时自成岁，百卉具已腓。冻馁固缠己，泫然沾我衣。
律陶六首·其六
作者：顾易
朝代：清

清凉素秋节，丛雁鸣云霄。量力守故辙，高酣发新谣。敝庐何必广，浊酒且自陶。诚愿游昆华，远招王子乔。
律陶六首·其四
作者：顾易
朝代：清

冷风送馀善，闲雨纷微微。万物各有托，一觞聊可挥。安知物为贵，但使愿无违。舆濯息檐下，固穷夙所归。
一榭园吊孙渊如先生
作者：顾晞元
朝代：清

西风影里倚危阑，杰阁崚嶒路曲盘。修竹当门云影薄，枯荷卷叶雨声乾。谈经人去虚堂静，埋剑池空夕照残。忆到五松园外路，石城烟柳共荒寒。
史阁部墓
作者：顾晞元
朝代：清

正气留天地，英风飒飒来。梅花三百树，齐傍墓门关。困厄悲时命，艰难失将才。凌虚发长喟，岭上鹤声哀。
史阁部墓
作者：顾晞元
朝代：清
体裁：五言律诗

正气留天地，英风飒飒来。梅花三百树，齐傍墓门开。困厄悲时命，艰难失将才。凌虚发长喟，岭上鹤声哀。
游平山堂
作者：顾晞元
朝代：清

竹密不知径，塔尖高耸天。入门踞危石，倚树听流泉。坏壁凝苔绣，晚风飞柳绵。一钩新月影，容我载归船。
独游沧浪亭
作者：顾晞元
朝代：清

如此亭台竟寂寥，咏歌人去鹤难招。小桥流水门双板，夕照西风柳万条。千古知公轻谪宦，十年老我尚吹箫。东阳旧馆苍凉甚，衰草寒烟一例消。
重过大云楼废址追和吾祖止庵公旧题敬步原韵
作者：顾景
朝代：清

含饴常忆抚孙枝，鲤对追从暮景迟。觞咏尚当家有庆，约游未识世多岐。香山高会烟云散，金谷全荒鱼鸟知。踏遍苍苔无限思，儿童不解笑人痴。
夜行船·清琴
作者：顾景文
朝代：清

饱挂轻帆冲雾去。月初斜、未分明处。渔市灯红，雁汀芦白，隔岸微茫人语。自是扁舟鲑菜侣。甚勾回、十年情绪。绣被眠香，深杯滞酒，真个画船听雨。
桂枝香·香梅亭看桂
作者：顾景文
朝代：清

小山横簇。看淡日烘云，堆满金粟。闲倚青红庭院，晴飘轻馥。深丛占断三秋景，倒芳樽、细倾千斛。零蝉犹咽，啼蛩乍起，晚风摇绿。更旖旎睡魂初足。共兔影蟾光，一生相逐。袖满天香，肯把翠眉微蹙。红牙小板凉州管，且偷翻、桂枝新曲。露浓人悄，玉京吹下，向花间宿。
桐花自注：鸭城别业盛开，旧题已忘其半，因足成之
作者：顾景文
朝代：清

始华曾记暮春时，五月香风着地吹。金井倚来添别恨，绣帘垂下说相思。衰翁漫忆琅玕实，小凤先巢翡翠枝。非雾非花劳想象，道家装束最相宜。
泰伯墓
作者：顾景文
朝代：清

皇山断矗丰碑卧，再拜重寻古棘门。岂有衣冠藏冥漠，尚余弓剑禅乾坤。天空祀庙蛟龙入，岁晚郊原雨露繁。陵寝只今俱寂寞，一杯谁并让王尊。
阖闾城
作者：顾景文
朝代：清

旧国湖山出霸才，锦帆曾领水犀来。龙蛇魏阙悬青汉，麋鹿荒宫闭绿苔。射日金鳞秋欲落，乘潮白马昼空回。倾城自古留长策，一笑从教雉堞摧。
上元日同姻兄燕邱、儿子昌访洪山岩公。山在城东南五里，寺名宝通，大司马三韩张公、方伯石城徐公脩于康熙丁巳、戊午岁，金碧洪丽，武昌诸刹第一
作者：顾景星
朝代：清
体裁：五言排律

五里浮图岭，精蓝访惠师。路乾春雪后，到及午钟时。问法天亲共，呼朋野兴宜。散灯明瑞相，咒钵具威仪。军旅仍工庇，经纶叹尔为。护生缘佛力，浩劫自僧祗。似益湖山丽，如逢涌地奇。花拈迦叶座，草放苾刍池。嗜酒陶元亮，能诗江总持。何当尘累尽，空阔任吾之。
冻雨登八极楼招西印
作者：顾景星
朝代：清
体裁：古风

白日照绿草，飞雨滃芳洲。凉风一披拂，可以登兹楼。孤高扼地势，缥渺淩云浮。乳雀直上下，行云为去留。朱甍出劫火，仙迹还千秋。昔日章华台，于今犹在不？锦袍弄明月，玉笛乘扁舟。旷观冀来哲，逸事景前修。愿与庾公暇，放神八极游。筹边有馀力，高驾时当投。
华亭同周釜山茂源卢文子元昌董阆石含苍水俞饮沈友圣麟洞泾草堂作
作者：顾景星
朝代：清
体裁：古风

平原村右多榛芜，机云草堂今在无？风华今古不相惜，沈生崛起真吾徒。屋才半亩枕城市，囊有五岳真形图。布衣奡岸藐雄贵，文史娱乐同妻孥。偕行野鹿林外食，一双白鹤云中呼。舷边拍手狎鸥鸟，冢头枯树巢慈乌。扶丧吊死走万里，气意直与申屠俱。沈生礌落世所无，收雄召杰心转虚。有时向我屈一指，未审何见倾三都。泖湖鲈蟹我所嗜，持钱朝鬻归中厨。盘中新句更叫绝，坐有周子董与卢。洞泾遂擅草堂胜，太康二俊良区区。阮怀续咏叹广武，如此岂合长菰芦。匹夫权大勇莫夺，文彩照耀横江湖。沈生礌落世所无，呜呼沈生岂匹夫。
反薤露歌
作者：顾景星
朝代：清
体裁：古风

万物迭有化，老死何悲伤。托体同丘山，永与日月光。云霞作帏盖，高深为户堂。虫乌奏竽笙，雨露酌醴浆。魑魅充我御，仙灵为我宾。饥渴不复虑，寒暑不见侵。秦汉知何时，理乱亦弗闻。虚无本元化，逍遥傃太清。盘古无葬处，谁复营丘陵。嬴皇老尸鬼，火入骊山坟。圣贤会不免，天地终浑沌。蹙蹙世上人，哀哉徒苦辛。
四月三日恩旨宣放
作者：顾景星
朝代：清
体裁：五言律诗

圣德包无外，天恩许遂初。颠危来道路，拜舞不阶除。采药求身健，逃名愧术疏。还山书细读，食蕨敢言余。
对酒当歌行
作者：顾景星
朝代：清

劝君莫忆少年事，对酒当歌莫憔悴。老忆少年哀转多，当歌对酒可奈何？我初二十发垂踝，长啸每效孙公和。绿丝剃去十存一，一绺二毛鼢尾拖。十年踪迹厌萍梗，世事反覆寻干戈。穷搜万卷鼹饮腹，荏苒岁月江奔波。哀吟讵有子荆句，敲{卧瓦}勉赓蒙叟歌。素琴倚壁蚹蠃篆，遗挂上有蜘蛛窠。交游开箧泪沾臆，低高宿草霜垂科。曲眉一笑曼卿去，吐舌三叠文同过。春风发妍花满柯，有鷕双雉闻山阿。朱颜欲改波斯匿，流水故是恒沙河。夜来猛雨何滂沱，飞华乱点庭前莎。呼儿酌酒斟红螺，我今诗成儿试歌。当歌对酒愁奈何，老忆少年哀转多。
对酒当歌行
作者：顾景星
朝代：清
体裁：古风

劝君莫忆少年事，对酒当歌莫憔悴。老忆少年哀转多，当歌对酒可奈何？我初二十发垂踝，长啸每效孙公和。绿丝剃去十存一，一绺二毛鼢尾拖。十年踪迹厌萍梗，世事反覆寻干戈。穷搜万卷鼹饮腹，荏苒岁月江奔波。哀吟讵有子荆句，敲■勉赓蒙叟歌。素琴倚壁蚹蠃篆，遗挂上有蜘蛛窠。交游开箧泪沾臆，低高宿草霜垂科。曲眉一笑曼卿去，吐舌三叠文同过。春风发妍花满柯，有鷕双雉闻山阿。朱颜欲改波斯匿，流水故是恒沙河。夜来猛雨何滂沱，飞华乱点庭前莎。呼儿酌酒斟红螺，我今诗成儿试歌。当歌对酒愁奈何，老忆少年哀转多。
战后
作者：顾景星
朝代：清
体裁：五言律诗

陇树依村合，河流抱日明。望中春有泪，战后野无声。天意终难问，群凶各借名。丧亡余习在，市井说谈兵。
春色
作者：顾景星
朝代：清
体裁：五言律诗

东郊春色起，可以问桑麻。空树雷惊燕，清池雨种蛙。牛羊仍在野，兵马幸无哗。惟有徵夫急，王师正出车。
曹娥庙
作者：顾景星
朝代：清
体裁：七言律诗

曹娥祠庙枕江湄，碑版犹存汉代辞。日暖山头榛子落，草深渡口鹧鸪啼。轻舟上埭传呼急，短屦沾泥拜起迟。忠孝两江皆万古，不须回首怨鸱夷。
洞庭龙女歌
作者：顾景星
朝代：清

泾川小妹洞庭女，暮牧乖龙夜行雨。？驾迎归鱼媵愁，海天春风浩无主。犀钗割水魮珠滑，彩衣帝锡琅璈八。星机繀雾虙妃裙，鲛匹凌波雒神袜。银汉通光月漉漉，桂华倒映鼍鳞屋。洗妆浴日瀛浪红，起扫空青两蛾绿。饵郎灵药十千年，榆旁植柳姓在天。七条縆水弹哀弦，九州平地移寒烟。
洞庭龙女歌
作者：顾景星
朝代：清
体裁：古风

泾川小妹洞庭女，暮牧乖龙夜行雨。�驾迎归鱼媵愁，海天春风浩无主。犀钗割水魮珠滑，彩衣帝锡琅璈八。星机繀雾虙妃裙，鲛匹凌波雒神袜。银汉通光月漉漉，桂华倒映鼍鳞屋。洗妆浴日瀛浪红，起扫空青两蛾绿。饵郎灵药十千年，榆旁植柳姓在天。七条縆水弹哀弦，九州平地移寒烟。
洞庭龙女歌
作者：顾景星
朝代：清
体裁：古风

泾川小妹洞庭女，暮牧乖龙夜行雨。𩣡驾迎归鱼媵愁，海天春风浩无主。犀钗割水魮珠滑，彩衣帝锡琅璈八。星机繀雾虙妃裙，鲛匹凌波雒神袜。银汉通光月漉漉，桂华倒映鼍鳞屋。洗妆浴日瀛浪红，起扫空青两蛾绿。饵郎灵药十千年，榆旁植柳姓在天。七条縆水弹哀弦，九州平地移寒烟。
流河二首
作者：顾景星
朝代：清

北下滹沱水，东来上谷长。夹河芳草色，沿岸枣花香。冻雨波文乱，轻雷海气凉。天南双鸟去，极目是江乡。雷雨晚来霁，牙樯集暮村。吠渔船上犬，迎客水边门。市火先星出，归鸦背月翻。夜高闻鼓角，犹指旧烽墩。
流河二首·其一
作者：顾景星
朝代：清
体裁：五言律诗

北下滹沱水，东来上谷长。夹河芳草色，沿岸枣花香。冻雨波文乱，轻雷海气凉。天南双鸟去，极目是江乡。
流河二首·其二
作者：顾景星
朝代：清
体裁：五言律诗

雷雨晚来霁，牙樯集暮村。吠渔船上犬，迎客水边门。市火先星出，归鸦背月翻。夜高闻鼓角，犹指旧烽墩。
涌月台
作者：顾景星
朝代：清
体裁：五言律诗

不见却月戍，虚传涌月台。月来照石镜，月去暗苍苔。有客携樽至，何人吹笛来？浮云何处所，尝傍大江隈。
烈皇帝御书松风二字顾苓得之某司香遂揭于斋中
作者：顾景星
朝代：清

櫩榜松风字，崇祯御笔留。龙宾犹拱护，燕雀解啁啾。内使开黄帕，遗民泣白头。图书满天府，零落更谁收。天藻奎章阁，芸香处士庐。不妨南渡讳，为是大行书。湖海龙蛇地，荆蛮战斗余。匹夫藏圣迹，草莽恸何如。玉露园陵满，珠丘蔓草新。南阳无赤伏，北阙丧黄巾。弓剑桥山痛，衣冠汉庙神。千秋浑寂寞，遗墨宝幽人。奇峰名淑景，御坐正当中。五粒皆银鬣，双珠倚玉童。分披九霄露，不是庶人风。独有华阳洞，天书贮几通。
烈皇帝御书松风二字顾苓得之某司香遂揭于斋中·其一
作者：顾景星
朝代：清
体裁：五言律诗

櫩榜松风字，崇祯御笔留。龙宾犹拱护，燕雀解啁啾。内使开黄帕，遗民泣白头。图书满天府，零落更谁收。
烈皇帝御书松风二字顾苓得之某司香遂揭于斋中·其三
作者：顾景星
朝代：清
体裁：五言律诗

玉露园陵满，珠丘蔓草新。南阳无赤伏，北阙丧黄巾。弓剑桥山痛，衣冠汉庙神。千秋浑寂寞，遗墨宝幽人。
烈皇帝御书松风二字顾苓得之某司香遂揭于斋中·其二
作者：顾景星
朝代：清
体裁：五言律诗

天藻奎章阁，芸香处士庐。不妨南渡讳，为是大行书。湖海龙蛇地，荆蛮战斗余。匹夫藏圣迹，草莽恸何如。
烈皇帝御书松风二字顾苓得之某司香遂揭于斋中·其四
作者：顾景星
朝代：清
体裁：五言律诗

奇峰名淑景，御坐正当中。五粒皆银鬣，双珠倚玉童。分披九霄露，不是庶人风。独有华阳洞，天书贮几通。
病中闻愚山病
作者：顾景星
朝代：清
体裁：五言律诗

太史平安好，声名老帝畿。书来纪春孟，节换已秋衣。汗简酬恩遇，渔竿冷故矶。思归应有病，不病亦应归。
秋尽独登黄鹤楼，望见经略相公回京
作者：顾景星
朝代：清
体裁：七言律诗

鹤山秋尽俯晴空，百里云涛在眼中。棂槛长开三面水，塔铃不断四时风。扁舟何处閒渔父？汗马南来拥相公。耳热忽思王粲辈，无聊流滞赋江东。
积雪侍大人入山时征郧西饷急山田数亩输赋有加
作者：顾景星
朝代：清
体裁：七言律诗

软舆扶渡蛟鼍窟，落日行穿虎豹群。林外鸟惊松堕雪，涧边人过水翻云。簿书远急荆州饷，宿卫新班殿下军。正喜立庭筋力健，乘春山陇助耕耘。
竹下偶次李宾之题丁御史墨竹韵走笔成此
作者：顾景星
朝代：清

窥园墨竹来瑞昌，听雷一亭当中央。西边落日影不薄，联缘南涧连东冈。吾庐卜筑已十世，不数洋谷名筼筜。旁邻不插麻䕸界，近道仍尽茅茨墙。早春虇䈚动千个，儿把䒩锸翁篮匡。微霆铃铃搜地脉，一夜苞箬过人强。枝枝剑拔高出母，不省去岁如今长。幅巾六月埽石坐，冷飙仿佛天雨霜。层冰赤脚何足羡，少陵大叫胡其狂。绿烟满眼露滴沥，赤日不怕宜壶觞。渊府江妃动灵瑟，星官真人湿羽裳。颇疑柝月处西极，摇落帝台甘醴凉。横崖猛雨碎珠雹，浏泉走隙鸣宫商。或时风贙避彪骋，有若健陈冲荒疆。天寒夜黑山鬼泣，缺月正出当星张。奔妻视药枯桂旁，老？上拂琼琚锵。罡风倒揭豹尾立，蛇颈袅娜千凤皇。前山乌鹊欻惊叫，似欲银汉支杠梁。争飞野鸭响江澨，仄翅旅雁疑潇湘。磥砢邛种号扶老，实中笆类名盘肠。百年生理肯龌龊？一竿真去归沧浪。画工苦思获一二，片纸直欲兼金偿。彭城墨本且珍惜，况有万个青琳琅。前者王孟端，继以夏太常，二公遗迹予昔藏。五丁操火宝绘堂，安能缇袭百鍊刚。即今屏迹少六逸，对君青眼睛飞扬。此君世外果奇绝，更令天壤思王郎。当时袁粲定俗物，吾庐未可施痴床。
竹下偶次李宾之题丁御史墨竹韵走笔成此
作者：顾景星
朝代：清
体裁：古风

窥园墨竹来瑞昌，听雷一亭当中央。西边落日影不薄，联缘南涧连东冈。吾庐卜筑已十世，不数洋谷名筼筜。旁邻不插麻䕸界，近道仍尽茅茨墙。早春虇䈚动千个，儿把䒩锸翁篮匡。微霆铃铃搜地脉，一夜苞箬过人强。枝枝剑拔高出母，不省去岁如今长。幅巾六月埽石坐，冷飙仿佛天雨霜。层冰赤脚何足羡，少陵大叫胡其狂。绿烟满眼露滴沥，赤日不怕宜壶觞。渊府江妃动灵瑟，星官真人湿羽裳。颇疑柝月处西极，摇落帝台甘醴凉。横崖猛雨碎珠雹，浏泉走隙鸣宫商。或时风贙避彪骋，有若健陈冲荒疆。天寒夜黑山鬼泣，缺月正出当星张。奔妻视药枯桂旁，老�上拂琼琚锵。罡风倒揭豹尾立，蛇颈袅娜千凤皇。前山乌鹊欻惊叫，似欲银汉支杠梁。争飞野鸭响江澨，仄翅旅雁疑潇湘。磥砢邛种号扶老，实中笆类名盘肠。百年生理肯龌龊？一竿真去归沧浪。画工苦思获一二，片纸直欲兼金偿。彭城墨本且珍惜，况有万个青琳琅。前者王孟端，继以夏太常，二公遗迹予昔藏。五丁操火宝绘堂，安能缇袭百鍊刚。即今屏迹少六逸，对君青眼睛飞扬。此君世外果奇绝，更令天壤思王郎。当时袁粲定俗物，吾庐未可施痴床。
竹下偶次李宾之题丁御史墨竹韵走笔成此
作者：顾景星
朝代：清
体裁：古风

窥园墨竹来瑞昌，听雷一亭当中央。西边落日影不薄，联缘南涧连东冈。吾庐卜筑已十世，不数洋谷名筼筜。旁邻不插麻䕸界，近道仍尽茅茨墙。早春虇䈚动千个，儿把䒩锸翁篮匡。微霆铃铃搜地脉，一夜苞箬过人强。枝枝剑拔高出母，不省去岁如今长。幅巾六月埽石坐，冷飙仿佛天雨霜。层冰赤脚何足羡，少陵大叫胡其狂。绿烟满眼露滴沥，赤日不怕宜壶觞。渊府江妃动灵瑟，星官真人湿羽裳。颇疑柝月处西极，摇落帝台甘醴凉。横崖猛雨碎珠雹，浏泉走隙鸣宫商。或时风贙避彪骋，有若健陈冲荒疆。天寒夜黑山鬼泣，缺月正出当星张。奔妻视药枯桂旁，老𥵦上拂琼琚锵。罡风倒揭豹尾立，蛇颈袅娜千凤皇。前山乌鹊欻惊叫，似欲银汉支杠梁。争飞野鸭响江澨，仄翅旅雁疑潇湘。磥砢邛种号扶老，实中笆类名盘肠。百年生理肯龌龊？一竿真去归沧浪。画工苦思获一二，片纸直欲兼金偿。彭城墨本且珍惜，况有万个青琳琅。前者王孟端，继以夏太常，二公遗迹予昔藏。五丁操火宝绘堂，安能缇袭百鍊刚。即今屏迹少六逸，对君青眼睛飞扬。此君世外果奇绝，更令天壤思王郎。当时袁粲定俗物，吾庐未可施痴床。
答刘克猷子壮
作者：顾景星
朝代：清
体裁：五言排律

七稔吴阊别，风尘望杳茫。飞腾何迅速，仿佛料行藏。故友多林壑，高名独庙廊。余书石作室，君草玉为堂。几緉思还著，双鱼寄莫忘。寻仙终五岳，志士各津梁。
答子星读予诗
作者：顾景星
朝代：清
体裁：古风

把酒发长啸，胡为中夜叹。众人但卤莽，谁识千秋难。明公善讨论，标格惟高寒。雄谈肆激赏，披沥明心肝。斯文满天地，触感诚无端。萧条物外意，黾勉山中餐。性情本不夭，心力安能殚。生平与夫子，臭味同金兰。放情尘埃外，携手浮丘欢。凌风驾黄鹄，相望同林峦。
答愚山写别·其一
作者：顾景星
朝代：清
体裁：五言律诗

先生非爱禄，老去本耽閒。流水无心住，孤云不恋山。会须存直道，莫只怆离颜。我为虚名误，形骸困往还。
答愚山写别·其一
作者：顾景星
朝代：清

先生非爱禄，老去本耽闲。流水无心住，孤云不峦山。会须存直道，莫只怆离颜。我为虚名误，形骸困往还。
答愚山写别·其二
作者：顾景星
朝代：清
体裁：五言律诗

画舫清波送，高林鸟哢閒。谁云薄冠盖，祗自恋云山。绿酒欢词客，丹砂驻老颜。江天一万里，身与鹤飞还。
答愚山写别·其二
作者：顾景星
朝代：清

画舫清波送，高林鸟哢闲。谁云薄冠盖，祇自恋云山。绿酒欢词客，丹砂驻老颜。江天一万里，身与鹤飞还。
答王黄湄黄鹤楼夜坐见柬二首·其一
作者：顾景星
朝代：清
体裁：七言律诗

鹦鹉洲前百尺矶，晴江空镜落斜晖。形同北斗城三面，烟绕浮图树一围。旋放钓筒先待月，倦飞好鸟蚤知归。此生自合渔樵伴，不是山中恋布衣。
答王黄湄黄鹤楼夜坐见柬二首·其二
作者：顾景星
朝代：清
体裁：七言律诗

丈人坚坐更何之？日暮楼头有所思。自爱振衣招白鹤，谁家吹管乱黄鹂？空留岁月怜双鬓，敢向乾坤数二儿。天壤王郎原不俗，笔床茶灶肯相随。
葺园
作者：顾景星
朝代：清

荒墟渐庐舍，迩来成四邻。园丁既老病，灌溉殊苦辛。幸免麋鹿齸，翻嫌犬豕㺦。非关篱落缺，厮媪抱为薪。念彼生理困，未忍加詈瞋。寻思插芒棘，刺手伤吾仁。物情好苟得，刑罚谁见悛。疆场且寇盗，小犯安足嗔。惟当重风化，浸使薄俗淳。士林尚廉耻，敷教修彝伦。上无苟且政，下有让畔民。干戈自偃息，化日长如春。昨宵风雨壮，日出课我童。樊椤既粗葺，设酒邀邻翁。妪稚攀树根，柈沥亦得通。三申守望义，再讲和睦风。皆云前搂取，多出于流庸。蓐炊而露食，迫此水旱穷。闻言动隐悯，语罢还深忡。假若设官樆，岂亦容剽攻。处分一失职，攘敚纷相从。草野弄金革，朝廷问玉弓。人性本忠厚，天心原大公。怀柔王者术，孚格道所隆。搔爪有何益，躤稻终无功。乃知鄙夫志，用意苦不洪。轗轲遘世乱，何以托吾躬。漆女惜园葵，安知中所恫。
葺园·其一
作者：顾景星
朝代：清
体裁：古风

荒墟渐庐舍，迩来成四邻。园丁既老病，灌溉殊苦辛。幸免麋鹿齸，翻嫌犬豕㺦。非关篱落缺，厮媪抱为薪。念彼生理困，未忍加詈瞋。寻思插芒棘，刺手伤吾仁。物情好苟得，刑罚谁见悛。疆场且寇盗，小犯安足嗔。惟当重风化，浸使薄俗淳。士林尚廉耻，敷教修彝伦。上无苟且政，下有让畔民。干戈自偃息，化日长如春。
葺园·其二
作者：顾景星
朝代：清
体裁：古风

昨宵风雨壮，日出课我童。樊椤既粗葺，设酒邀邻翁。妪稚攀树根，柈沥亦得通。三申守望义，再讲和睦风。皆云前搂取，多出于流庸。蓐炊而露食，迫此水旱穷。闻言动隐悯，语罢还深忡。假若设官樆，岂亦容剽攻。处分一失职，攘敚纷相从。草野弄金革，朝廷问玉弓。人性本忠厚，天心原大公。怀柔王者术，孚格道所隆。搔爪有何益，躤稻终无功。乃知鄙夫志，用意苦不洪。轗轲遘世乱，何以托吾躬。漆女惜园葵，安知中所恫。
送陶季深问药茅山
作者：顾景星
朝代：清
体裁：五言排律

牢落风尘际，君情托友于。礼文谁在野，家世尔为儒。丧乱淹吾子，羁栖屈壮图。形骸愁倚薄，魍魉浪揶揄。阮瑀才难弃，任安义不渝。翩翩真记室，汩汩且穷途。独往青山在，偕行白社俱。野阴流雁鷘，春桨没蒲菰。苍朮茅山近，丹砂句漏无。青童与消息，洞口弄三珠。
青县道中见夏云
作者：顾景星
朝代：清
体裁：古风

斜日照平地，乱云如雪峰。仙人海峤出，锻炼金芙蓉。当春数雨土，黄雾为昏蒙。楚粤正攻战，数州犹鞠凶。山左榆无皮，江东焦稑穜。修河众流绝，漕舰告不通。悯恻廑慈寿，圣人在斋宫。遽下罪己诏，拜上天坛封。清风倏汛扫，布雨鞭灵霳。始觉云气正，庶几粱豆丰。黔黎望苏息，四海心理同。纪纲肃扆宁，草野皆帡幪。惟当去智巧，饮食安颛蒙。高谈似匡济，乐祸非英雄。
题内府所藏唐人百马卷子
作者：顾景星
朝代：清
体裁：古风

开元厩马四十万，天宝从龙谁最健？夜偃火鼓延秋门，昼争豆莝感阳店。万里桥头百存一，骑去东宫还几匹？当时刍秣尽凡才，急难何曾见腾逸。此图蒲稍仅百马，毋乃乐坊教成者？细看不是临阵姿，可惜登床汗流赭。黄衫奚官三五人，镂花玉带绣抹巾。羁前宝络坠金铎，覆以罗帕承锦茵。可怜贼破西京后，此马全为承嗣有。鼓声应节反见妖，血碎桃花死犹吼。图藏内府已千年，相传画手南唐前。画师有意惜奇骏，不遣驱驰供舞筵。君看老骥还遭放，尽有骅骝气凋丧。苜蓿难逢大宛种，苁蓉屡湿边庭瘴。俶傥何须四百蹄，壮观争多真画师。转思騕袅不世出，天子独乘何所之？
题归高士书竹画庄
作者：顾景星
朝代：清
体裁：古风

太常墨竹名天下，归老文休亦潇洒。元躬别得彭城法，醉后解衣方一写。一枝赠我挂草堂，是时绕屋插新篁。始知笔理侔造化，洋州胸次吞筼筜。元躬取神兼取肖，雨至如啼风若笑。即今折取一枝来，正看旁观无此妙。夫夫老大尤清狂，垂肩白发双耳长。所南画兰不画地，千秋志士同感伤。附禺帝丘三百里，放勋葬处留遗址。双梢愁惹苍梧云，乱痕泪点潇湘水。元躬画此人少知，日暮易米空筐归。只今披发飘然去，莫道前身是画师。
题黄鹤楼
作者：顾景星
朝代：清
体裁：联

鹤舞关河动；云飞楚塞长。
高观山再看桃花次韵
作者：顾景星
朝代：清
体裁：七言律诗

旧时山下卖桃翁，曾见山桃几度红。鹿苑当年园寝地，兔葵今日楚王宫。正宜细雨门深闭，不是看花客莫通。惆怅郊原春色贱，小开攀折恼村童。
鹄山望桃柳·其一
作者：顾景星
朝代：清
体裁：七言绝句

春城过雨柳齐芽，弱绿参差俯万家。半醉沿山铿屐齿，爱从斜日看桃花。
鹄山望桃柳·其二
作者：顾景星
朝代：清
体裁：七言绝句

桃花深处暖云浮，隔树红妆倚翠楼。正是潇湘春色好，明朝欲买洞庭舟。
黄鹄矶
作者：顾景星
朝代：清
体裁：五言律诗

僦舍宜江槛，移尊对石矶。埠船争客渡，沙燕间人飞。问句传崔颢，逢仙说李机。不须骑鹤返，城郭已全非。
黄鹤楼吊古
作者：顾景星
朝代：清
体裁：七言律诗

城上楼台接渺漫，半空笑语俯阑干。烟光鼎足三分立，帆影波心一羽看。阅世岂须乘鹤老？生涯拟截钓鱼竿。愁边江水无情极，独自朝宗急下滩。
黄鹤楼夜眺
作者：顾景星
朝代：清
体裁：五言律诗

暝色动巍峨，江声万井多。烟生浑陆海，灯出倒星河。旧鬼犹闻哭，军谣不似歌。郧乡西去路，在在有横戈。
黄鹤楼寄怀岳州王户曹判官
作者：顾景星
朝代：清
体裁：古风

东吴洞庭名具区，岳阳洞庭天下无。羡君作吏滨两湖，清声在楚如在吴。桥门生徒良太迂，籯粮负笈群追呼。柈中旧馔青苜蓿，幕下新种红芙蕖。先生有时乘板舆，城南万舰量军储。归来闭阁一事无，移床清论同谁与。洞庭水起君山没，千里余舟易超忽。梦骑黄鹤携子安，一夜横飞洞庭月。明月照我还照君，晴川遥望岳阳云。楼头橘沈无凭寄，笛里梅花可得闻？
黄鹤楼寄纪伯紫
作者：顾景星
朝代：清
体裁：七言律诗

忆昔孝侯台上客，一时文采擅扬州。廿年江畔离愁老，六月楼高烟雨秋。宰相白衣原自好，故人青眼可能留。即看翼际山头水，朝夕还经幕府流。
龚公招登孝侯台次杜于皇韵
作者：顾景星
朝代：清

石头东畔凤城隈，草色年年周处台。欲下江山邹湛泪，况缘尊酒谢公开。秋声是处疑横笛，明月窥人数引杯。千载登临只如此，古人不见又重来。青丝双挈楚州红，走马传邀过竹东。摇落园林多受日，断行鸿雁故排风。伤心故国高楼夜，对语寒花蔓草中。莫唱隔江商女曲，暮烟何处六朝宫。
龚公招登孝侯台次杜于皇韵·其一
作者：顾景星
朝代：清
体裁：七言律诗

石头东畔凤城隈，草色年年周处台。欲下江山邹湛泪，况缘尊酒谢公开。秋声是处疑横笛，明月窥人数引杯。千载登临只如此，古人不见又重来。
龚公招登孝侯台次杜于皇韵·其二
作者：顾景星
朝代：清
体裁：七言律诗

青丝双挈楚州红，走马传邀过竹东。摇落园林多受日，断行鸿雁故排风。伤心故国高楼夜，对语寒花蔓草中。莫唱隔江商女曲，暮烟何处六朝宫。
寄赠沈留侯偕小阮北上
作者：顾有孝
朝代：清

春风杨柳拂行舟，有美联翩共远游。入洛陆机新作赋，依刘王粲故多愁。旧京珠履三千客，荒冢冬青一十秋。湖上好山无恙在，独持卮酒对群鸥。
秋竹
作者：顾有容
朝代：清

凉露娟娟引晚风，幽篁筛影月明中。窗前一样萧萧响，添却秋声更不同。
赋得月如弓
作者：顾有容
朝代：清

新月盈盈挂晚晴，人从小院忆边情。长空射处旄头落，好卜滇池奏太平。
月夜过东林精舍
作者：顾朝泰
朝代：清

微步揽夜色，悠悠闻木鱼。叩门乞新茗，清绝趣有余。明月岂爱我，先我来精庐。松风响更寂，竹露滴复徐。深谈月华转，坐听三更初。
环溪桥玩月
作者：顾朝泰
朝代：清

曲水微波动，环桥到影浮。美人惜遥夜，明月正当头。雨过城根暗，凉生树杪秋。葛衣禁露冷，吟啸任迟留。
落梅
作者：顾朝泰
朝代：清

何人夜吹笛，香雪落纷纷。流水失残梦，空山欲断云。横斜愁对影，迟暮却怜君。翠羽啁啾处，疑来月下闻。
厅联
作者：顾术民
朝代：清
体裁：联

邋遢青衫，曾无花舰酒船，围场赌墅，佳山水，脆管弦，陶写襟灵，只落得不官不隶，不农不贩不英雄，尽百年疣赘人间，翻嫌后死；飘骚白发，略有牙签玉轴，丹灶茶炉，贮诗囊，画眉笔，安排福命，休说道如露如电，如梦如屡如沤泡，阅几劫轮回世上，胜似今生。
家大人携客山行集忍草庵时谢守夔之命已八年矣忧时感事情见乎辞率赋四诗以记
作者：顾枢
朝代：清

山空行迹少，乘兴集岩扉。一径堆黄叶，孤烟出翠微。心皈惠远社，身著老莱衣。未得从兹住，时闻悔昨非。选胜不在远，一峰生众幽。泉声缘涧合，石势蹴云浮。逸兴纵横发，清言次第酬。杞天时欲堕，那得暂销愁。
家大人携客山行集忍草庵时谢守夔之命已八年矣忧时感事情见乎辞率赋四诗以记·其一
作者：顾枢
朝代：清
体裁：五言律诗

山空行迹少，乘兴集岩扉。一径堆黄叶，孤烟出翠微。心皈惠远社，身著老莱衣。未得从兹住，时闻悔昨非。
家大人携客山行集忍草庵时谢守夔之命已八年矣忧时感事情见乎辞率赋四诗以记·其二
作者：顾枢
朝代：清
体裁：五言律诗

选胜不在远，一峰生众幽。泉声缘涧合，石势蹴云浮。逸兴纵横发，清言次第酬。杞天时欲堕，那得暂销愁。
村居次大田韵三首
作者：顾枢
朝代：清

比屋无他姓，门宗与世亲。儿童知应客，鸡犬自通邻。酿秫缘迎妇，邀宾待祀神。风来吹敝栋，时堕曲车尘。荒野无机事，浑如太古初。短衣身织布，粝饭手栽蔬。黄口群驱犊，庞眉对荷锄。作劳从小惯，筋骨不曾虚。田家不蓄历，习惯自知时。雨足栽秧早，霜寒种树迟。司晨劳德羽，守夜护文狸。风俗予能记，将为赋楚茨。
村居次大田韵三首·其一
作者：顾枢
朝代：清
体裁：五言律诗

比屋无他姓，门宗与世亲。儿童知应客，鸡犬自通邻。酿秫缘迎妇，邀宾待祀神。风来吹敝栋，时堕曲车尘。
村居次大田韵三首·其三
作者：顾枢
朝代：清
体裁：五言律诗

田家不蓄历，习惯自知时。雨足栽秧早，霜寒种树迟。司晨劳德羽，守夜护文狸。风俗予能记，将为赋楚茨。
村居次大田韵三首·其二
作者：顾枢
朝代：清
体裁：五言律诗

荒野无机事，浑如太古初。短衣身织布，粝饭手栽蔬。黄口群驱犊，庞眉对荷锄。作劳从小惯，筋骨不曾虚。
田家
作者：顾柔谦
朝代：清

田家本村朴，意颇好文人。目不晓《诗》《书》，识字为可尊。衣食苟有余，即思教子孙。敢望列科第，使足记姓名。慧勿诱之巧，愚贵留其真。因材以翼之，不失为良民。苟有负老农，宁不忝斯文。
自题春秋大事表三首
作者：顾栋高
朝代：清

沧海初看几横流，参差晋楚互纷纠。分明画出输赢局，凭仗书生为点筹。宣圣精神费手裁，千秋粉本漫成灰。谁知盲左关心切，亲见当年国史来。仲父经营尽可观，成周残局藉完安。贵王贱霸纷纷者，抛却河山袖手看。
自题春秋大事表三首·其一
作者：顾栋高
朝代：清

沧海初看几横流，参差晋楚互纷纠。分明画出输赢局，凭仗书生为点筹。
自题春秋大事表三首·其三
作者：顾栋高
朝代：清

仲父经营尽可观，成周残局藉完安。贵王贱霸纷纷者，抛却河山袖手看。
自题春秋大事表三首·其二
作者：顾栋高
朝代：清

宣圣精神费手裁，千秋粉本漫成灰。谁知盲左关心切，亲见当年国史来。
水调歌头·南村
作者：顾树芬
朝代：清

三万六千日，人世几完全。一年记取佳日，领略在春前。纵有风风雨雨，须忆莺莺燕燕，香糁百花鲜。常笑乾坤窄，荆布觉宽然。山之角，水之尾，尽幽妍。野塘村坞，往来飞鸟白云边。偶见青蓑绿笠，较量种麻插稻，此际即神仙。今日又明日，富贵总由天。
浣溪沙·杨花
作者：顾树芬
朝代：清

昨夜东风透露台。无端柳絮遍苍苔。一春心事又成灰。无力自随流水去，有情还伴落花来。天涯游子几时回。
晚泊高邮寄丁洽泉
作者：顾桢
朝代：清

三十六湖水，朝昏浸客愁。春云迷铁瓮，落日下瓜洲。渔火如星小，潮声入夜流。江南同此月，怜我泊孤舟。
秋日登潞河城楼
作者：顾桢
朝代：清

秋雁又南去，旅人还北征。空山摧木叶，落日满江城。尘事纷如积，华年暗自惊。壮心殊耿耿，徒作不平鸣。
秋晚访丁洽泉不值
作者：顾桢
朝代：清

病过重阳节，出门来访君。但逢篱外菊，独对远山云。之子几时返，城南又夕曛。何当同把臂，樽酒共论文。
蓉湖夕泛
作者：顾桢
朝代：清

湖光览不尽，湖水汎空绿。苍苍生暮烟，萧条几家屋。明月照前岭，斜阳暝群木。人归古渡头，三五自相续。渔火隐深丛，明灭出修竹。言念避世人，悠然乐高躅。何当棹舟去，补被芦中宿。
雨中憩山家
作者：顾桢
朝代：清

一路屐齿痕，烟气昏茅屋。隐隐水边村，离离露林麓。微闻犬吠声，幽花满空谷。
乙酉除夕
作者：顾梦游
朝代：清
体裁：七言律诗

青萤灯火不成欢，薄醉微吟强自宽。何意有家还卒岁？久知无地可垂竿。壮心真共残更尽，泪眼重将旧历看。同学少年休问讯，野人今已掷儒冠。
同安道中见红叶，时冬深矣，有怀今度
作者：顾梦游
朝代：清
体裁：七言绝句

望望苍山登复登，梅村桕坞一层层。如春天气忘归客，忽乱乡心到孝陵。
狼山
作者：顾梦游
朝代：清
体裁：七言律诗

兹山特以水生奇，极目迷茫混两仪。南际点青无对岸，东连一气是诸彝。高峰塔语潜蛟立，绝壑风鸣介马迟。谁使曝帆惊酒盏，楼船新有誓师期。
腊八日水草庵即事
作者：顾梦游
朝代：清
体裁：七言律诗

清水塘边血作磷，正阳门外马生尘。只应水月无新恨，且喜云山来故人。晴腊无如今日好，闲游同是再生身。自伤白发空流浪，一瓣香消泪满巾。
访邹满字溪上
作者：顾梦游
朝代：清
体裁：古风

言寻居士家，薄暮清溪道。荒原鸟独飞，寒木云相抱。入室闻疏钟，开门见秋潦。落叶坐来多，清风时一扫。
送一灵师之辽阳兼柬剩公
作者：顾梦游
朝代：清
体裁：五言律诗

无物可为寄，持书泪满襟。一生千古恨，万里十年心。及见悲何语，重逢乐岂任？别来空老去，法乳负恩深。
送一灵师之辽阳兼柬剩公
作者：顾梦游
朝代：清

无物可为寄，持书泪满襟。一生千古恨，万里十年心。及见悲何语，重逢乐岂任？别来空老去，法乳负深恩。
送祖心还岭南
作者：顾梦游
朝代：清
体裁：七言律诗

一春风雨愁中去，春去还添送别愁。心事两年同下泪，莺声旧日独凭楼。舟车已断寻前路，城郭重归失旧游。只恐经台也荒草，吾庐何不且淹留。
送邢孟贞还石臼
作者：顾梦游
朝代：清
体裁：五言律诗

月当分手夜，分外冷高秋。虫响坐来歇，林风相与幽。到家收晚稻，携子上湖舟。莫恋衡门好，迟君上酒楼。
过彭泽次藻青韵
作者：顾森书
朝代：清

寂寞秋江上，经霜木叶殷。数村高下屋，一路浅深山。隐吏洁身去，荒城终古闲。我行愧飞鸟，意倦不能还。
偕诸同人登君山绝顶望江放歌
作者：顾植
朝代：清

大江南来几千里，群山如龙跃江水。君山陡起扼其冲，水自奔流山自峙。我来正值新柳丝，连宵阴雨初霁时。遥峰破睡向我笑，似欲索取登临诗。爰偕俊侣梁园客，共吊青山兴废迹。浮远堂前夕照红，瞰江亭外春波碧。振衣直上览大荒，决眦鹳鹤乘风翔。茫茫万顷渺无际，其势其欲吞穹苍。披襟脱帽忽长啸，下视嵇康把头掉。刖足休遗白璧羞，抽身会向青溪钓。郁郁胸怀何日开，当筵幸有酒盈杯。君不见，贤愚终古俱尘埃，春申至今安在哉！
春寒曲
作者：顾植
朝代：清

雕窗深锁天桃病，鹦儿潜唤花朝近。帘箔湘波窣地垂，间门未启春寒嫩。欲晴不晴云意闷，烟霏引素凉生晕。刻意作春春岂知，金屏愁拥炉香烬。忽忽百五韶光老，惆怅心情向谁道。红阑半落断肠花，绿阶未长忘忧草。林雾微濛霭昼阴，谷莺睍睆悲清晓。梦醒重衾怯峭寒，开门且把间花扫。
杂诗
作者：顾植
朝代：清

高楼峙西北，缥缈浮云端。中有愁思妇，抚琴独长叹。容颜耀朝日，咳吐如芳兰。动作礼自持，秉质幽且间。阳春久不作，感怀时一弹。莫谓和者寡，知音良独难。举世尽扰扰，何处结古欢。良会不可久，临别独远将。谁知一失所，道路阻且长。秋风摇落辰，启户心徬徨。欲行陆无车，欲渡河无梁。安得共携手，长歌累十觞。愿为云中鸿，奋翅起高翔。日夕登高楼，矫首瞩寰宇。寒暑递佳迁，中处皆逆旅。独雁无长鸣，秋林多宿雨。揽衣起徘徊，无言倚南户。青阳不长在，春华已尘土。何以写我忧，横琴不成抚。
杂诗·其一
作者：顾植
朝代：清

高楼峙西北，缥缈浮云端。中有愁思妇，抚琴独长叹。容颜耀朝日，咳吐如芳兰。动作礼自持，秉质幽且间。阳春久不作，感怀时一弹。莫谓和者寡，知音良独难。举世尽扰扰，何处结古欢。
杂诗·其三
作者：顾植
朝代：清

日夕登高楼，矫首瞩寰宇。寒暑递佳迁，中处皆逆旅。独雁无长鸣，秋林多宿雨。揽衣起徘徊，无言倚南户。青阳不长在，春华已尘土。何以写我忧，横琴不成抚。
杂诗·其二
作者：顾植
朝代：清

良会不可久，临别独远将。谁知一失所，道路阻且长。秋风摇落辰，启户心徬徨。欲行陆无车，欲渡河无梁。安得共携手，长歌累十觞。愿为云中鸿，奋翅起高翔。
间情
作者：顾植
朝代：清

十二雕栏倚碧城，好拈彩管理芳情。枇杷门巷银镫影，杨柳亭台玉笛声。昨夜星辰何黯淡，当年云雨不分明。茂陵久抱相如渴，香茗盈瓯为解酲。仆身余情忏悔多，华年流水去蹉跎。画帘烛暗潇潇雨，绮陌人归缓缓歌。桂叶自能香玉露，藕花何幸傍银河。不堪旧事成追忆，明镜重烦照泪波。
间情·其一
作者：顾植
朝代：清

十二雕栏倚碧城，好拈彩管理芳情。枇杷门巷银镫影，杨柳亭台玉笛声。昨夜星辰何黯淡，当年云雨不分明。茂陵久抱相如渴，香茗盈瓯为解酲。
间情·其二
作者：顾植
朝代：清

仆身余情忏悔多，华年流水去蹉跎。画帘烛暗潇潇雨，绮陌人归缓缓歌。桂叶自能香玉露，藕花何幸傍银河。不堪旧事成追忆，明镜重烦照泪波。
门联
作者：顾槐三
朝代：清
体裁：联

得过且过日子；半通不通秀才。
千秋岁·送远山李夫人南归
作者：顾横波
朝代：清
体裁：词

几般离索，只有今番恶。塞柳凄，宫槐落。月明芳草路，人去真珠阁。问何日，衣香钗影同绡幕。
曾寻寒食约，每共花前酌。事已休，情如昨。半船红烛冷，一棹青山泊。凭任取，长安裘马争轻薄。
咏醉杨妃菊
作者：顾横波
朝代：清

一枝篱下晚含香，不肯随时作淡妆。自是太真酣宴罢，半偏云髻学轻狂。舞衣初著紫罗裳，别擅风流作艳妆。长夜傲霜悬槛畔，恍疑沈醉倚三郎。
咏醉杨妃菊·其一
作者：顾横波
朝代：清
体裁：古风

一枝篱下晚含香，不肯随时作淡妆。自是太真酣宴罢，半偏云髻学轻狂。
咏醉杨妃菊·其二
作者：顾横波
朝代：清
体裁：古风

舞衣初著紫罗裳，别擅风流作艳妆。长夜傲霜悬槛畔，恍疑沈醉倚三郎。
海月楼夜坐
作者：顾横波
朝代：清
体裁：诗

香生帘幕雨丝霏，黄叶为邻暮卷衣。粉院藤萝秋响合，朱栏杨柳月痕稀。寒花晚瘦人相似，石磴凉深雁不飞。自爱中林成小隐，松风一榻闭高扉。
偶作
作者：顾永年
朝代：清

头童齿豁发星星，一路阳关不忍听。终是余生蒙雨露，几曾天意任雷霆。桂姜到老犹含辣，蒲柳先秋恐易零。见说邻翁真好学，雪深三尺尚穷经。诛求岂必尽吹毛，名教如何置我曹。一死许人忘母在，九重无路觉天高。丝丝愁绪成机杼，鹿鹿心头似桔槔。未是此身沈宦海，梦魂久已怯风涛。
偶作·其一
作者：顾永年
朝代：清

头童齿豁发星星，一路阳关不忍听。终是余生蒙雨露，几曾天意任雷霆。桂姜到老犹含辣，蒲柳先秋恐易零。见说邻翁真好学，雪深三尺尚穷经。
偶作·其三
作者：顾永年
朝代：清

诛求岂必尽吹毛，名教如何置我曹。一死许人忘母在，九重无路觉天高。丝丝愁绪成机杼，鹿鹿心头似桔槔。未是此身沈宦海，梦魂久已怯风涛。
偶作·其二
作者：顾永年
朝代：清

曾罹钩党自书名，国士知深一死轻。有罪敢逃犹苟活，受恩不报总虚生。山妻椎髻亲晨突，病仆扶犁事早耕。相劝閤门勤力作，含哺鼓腹乐升平。
次儿栋代运北征
作者：顾永年
朝代：清

天子方自将，临边极西域。一挥百万师，灭此而朝食。转饷出关中，士不苦饥色。我沐浩荡恩，愿竭疆场力。马革可裹尸，行行何所怵。忽闻先慈讣，一恸气欲塞。四体软如绵，性命在呼吸。官符火速催，同伴相促逼。有儿立身旁，垂头但哭泣。长跪前致词，此行是儿职。巾帼且从军，须眉宁弗及。结束弃儒冠，弓刀亲自执。跃马去无踪，路旁心恻恻。望眼远莫穷，吞声独归宅。生儿廿岁余，教养无一善。既失阿母欢，父亦罕见面。寒不曾暖衣，饥不曾饱饭。虽负读书名，谁与给笔砚。所生尚如此，何况疏与远。儿命本来穷，父又遭谪谴。徒步出长城，三载忘其倦。方喜共生还，谁料复征战。禾黍或不登，荑稗时亦荐。乃知秋实成，不在种贵贱。一龄父见背，无知人所怜。如何白头子，有母抱终天。六旬顾复恩，尽付东流川。堂虚不敢登，衣敝不敢牵。苟知母已死，思归亦徒然。哀哉欲重见，非梦即黄泉。养儿空令老，何如早弃捐。栋也代父行，匹马走燕然。忘躯冒矢石，一往更无前。惭愧我为子，反不如汝贤。我居辽东西，三月冰尚涸。况涉漠北庭，草木萌未吐。千里拥流沙，马嘶不敢渡。朔风昼悲号，黄尘蔽欲暮。所仗童仆亲，苦与乐相顾。小心事长官，莫更逢其怒。汝当少壮年，风霜非所虑。所虑情性疏，未必谙世故。出门尽荆榛，有罪孰肯恕。岂乏老成人，药石语无误。志不图封侯，图此骨肉聚。安得柴桑翁，归来及早赋。
次儿栋代运北征·其一
作者：顾永年
朝代：清

天子方自将，临边极西域。一挥百万师，灭此而朝食。转饷出关中，士不苦饥色。我沐浩荡恩，愿竭疆场力。马革可裹尸，行行何所怵。忽闻先慈讣，一恸气欲塞。四体软如绵，性命在呼吸。官符火速催，同伴相促逼。有儿立身旁，垂头但哭泣。长跪前致词，此行是儿职。巾帼且从军，须眉宁弗及。结束弃儒冠，弓刀亲自执。跃马去无踪，路旁心恻恻。望眼远莫穷，吞声独归宅。
次儿栋代运北征·其三
作者：顾永年
朝代：清

一龄父见背，无知人所怜。如何白头子，有母抱终天。六旬顾复恩，尽付东流川。堂虚不敢登，衣敝不敢牵。苟知母已死，思归亦徒然。哀哉欲重见，非梦即黄泉。养儿空令老，何如早弃捐。栋也代父行，匹马走燕然。忘躯冒矢石，一往更无前。惭愧我为子，反不如汝贤。
次儿栋代运北征·其二
作者：顾永年
朝代：清

生儿廿岁余，教养无一善。既失阿母欢，父亦罕见面。寒不曾暖衣，饥不曾饱饭。虽负读书名，谁与给笔砚。所生尚如此，何况疏与远。儿命本来穷，父又遭谪谴。徒步出长城，三载忘其倦。方喜共生还，谁料复征战。禾黍或不登，荑稗时亦荐。乃知秋实成，不在种贵贱。
次儿栋代运北征·其四
作者：顾永年
朝代：清

我居辽东西，三月冰尚涸。况涉漠北庭，草木萌未吐。千里拥流沙，马嘶不敢渡。朔风昼悲号，黄尘蔽欲暮。所仗童仆亲，苦与乐相顾。小心事长官，莫更逢其怒。汝当少壮年，风霜非所虑。所虑情性疏，未必谙世故。出门尽荆榛，有罪孰肯恕。岂乏老成人，药石语无误。志不图封侯，图此骨肉聚。安得柴桑翁，归来及早赋。
送洪昉思之大梁
作者：顾永年
朝代：清

津亭握手共离觞，匹马长征犯晓霜。衰草连天风飒飒，冻云垂野日荒荒。频年作客雕双鬓，到处题诗挂一囊。岁晚兔园霏雪满，多才司马正游梁。
怀知赋寄江先生
作者：顾洁
朝代：清
体裁：古风

游里门之偃蹇兮，顾吾道之不加修。日月逝其莫挽兮，中怀远而永忧。记别情之千里兮，及孟春而岁周。历百草之竞荣兮，又宵行之夜流。伊吾生之瓠落兮，恒十年而莫我知。旷千载而倾心兮，曾不顾一世之所非。惟先生之知我兮，谓余行之不迷。指圣哲之渊源兮，将导余以遵斯。余不自谅其无状兮，恒守真而不移。恃先路之有人兮，讵人事之吾违。昔卜子之居西河兮，曾致憾于索离。人情去古未远兮，岂隐忍而忘之。独矻矻于积书兮，时然灯以继曦。既泛览而迷方兮，若涉水之无涯。顾斯道而莫与共适兮，矧考镜而质疑。余岂无侪辈之与居游兮，羌异道而背驰。或探索于虚无兮，或骫骳而求时。独耿介以不随兮，纷取听于纤儿。或自托于知我兮，祗益我之嗟欷。忽负手而行吟兮，周览观乎四野。遵大堤之纡回兮，心往驰于山左。渺余目以弥望兮，见去舟之捩柁。念远程之自兹兮，欲寄声而未可。窃自悲相思之无聊兮，归抑心而就息。漏十刻其既下兮，魂营营而如客。拥单衾而伏枕兮，交百端而竟夕。听戍鼓与曙钟兮，忆对床于在昔。惟此感之伤神兮，自古人而有焉。彼癙思为儿女之仁兮，固贤者所不然。矧心气之流通兮，纵道远而无难。岂余情之不古如兮，又奚不自得于茕单。苟弱植之未堕兮，委吾心以穷年。信一室而具千里兮，夫何必间于山川。
毕醇斋示题秦淮夜泊图句有感旧游
作者：顾济
朝代：清

水亭夹岸绝珑玲，绕遍青溪几曲棂。客思欲将红豆种，夜凉风影一镫青。
赠廖再卿
作者：顾济
朝代：清

一剑干戈里，书生气骨遒。湖山沦末劫，烽火黯沧洲。义动秦庭哭，身悲楚馆留。苍烟沈白日，风雪暮江头。
城户苦
作者：顾淳
朝代：清

天狗堕地声咆哮，鹊巢尽被鸠为巢。主人结队下乡去，骨肉离散妻孥抛。岂无檐宇可栖托，破屋数间苦需索。典卖衣物房有租，合家有口无处糊。忍饥啼饿一枝借，且免干戈暂栖舍。讵知贼众纷纷来，红巾帕首持刀吓。家具无多又挈行，漂流无定水中萍。潜声匿迹藉榛莽，呱呱难掩数尺婴。人生颠沛至于此，真是有生不如死。祖宗门户七百年，残喘苟延庇孙子。乡间难免兵燹灾，亦有屋宇烧成灰。爨余尚剩十八九，相约邻里俱归来。
秋日南湖即事
作者：顾淳庆
朝代：清

楼台宜雨复宜烟，一片湖光抱镜圆。错怪鸳鸯飞不定，兰桡催动采菱船。
还家
作者：顾淳庆
朝代：清

旅梦犹京国，归程已越山。津亭银杏步，烟水铁林关。乡树中流辨，征云极浦还。土音经耳熟，入听足怡颜。俊秀怜予弟，艰难怅女媭。昔年双泪别，此日一樽俱。问字奇同赏，谈诗兴不孤。老亲宽大惯，相顾转欢娱。
还家·其一
作者：顾淳庆
朝代：清

旅梦犹京国，归程已越山。津亭银杏步，烟水铁林关。乡树中流辨，征云极浦还。土音经耳熟，入听足怡颜。
还家·其二
作者：顾淳庆
朝代：清

俊秀怜予弟，艰难怅女媭。昔年双泪别，此日一樽俱。问字奇同赏，谈诗兴不孤。老亲宽大惯，相顾转欢娱。
谒先洞阳公祠追和海忠介公韵
作者：顾湂
朝代：清

气节文章日月新，只今妇竖识忠臣。杖前扣马忧衔橛，阙下攀龙犯逆鳞。九庙英灵凭议礼，千秋俎豆岂谋身。惟公尤具人伦鉴，铁网珊瑚起凤麟。
寄唐在兹湖村
作者：顾湄
朝代：清
体裁：五言律诗

带水湖南路，故人来往稀。暗蛩鸣雨急，宿雁入烟微。千卷只茅屋，一身仍布衣。深居戎马外，知尔亦忘机。
寄灵隐白谷载一两公
作者：顾湄
朝代：清
体裁：七言律诗

交游多半在禅丛，为忆巾瓶事远公。一棹钟声残照里，六桥山色暮寒中。遥天落木风尘老，旧国平芜烟水空。相送虎溪成久别，比来吟兴复谁同。
感怀
作者：顾湄
朝代：清
体裁：七言律诗

石城笳鼓不堪听，烈士天涯散晓星。伏阙陈东还痛哭，登楼王粲独飘零。奔涛夜立鱼龙怒，战血春回草木腥。莫说长江限南北，建康原是小朝廷。
阅江楼
作者：顾湄
朝代：清
体裁：七言律诗

万里长江一望收，高皇亲建阅江楼。云开蓬岛星河曙，月出卢龙天地秋。碧草自生宫寝路，青山仍绕帝王州。凭君莫问当年事，禾黍同归六代愁。
挽张之洞联
作者：顾澄
朝代：清
体裁：联

勤劳王事，越四十年，多难方兴，一夕星沉惊柱折；乐育英才，遍天下士，遗书具在，中原物望痛山颓。
自题小照原注：戊戌四月初六日吴学署中作
作者：顾焘
朝代：清

不胜潇洒送清晖，松韵泉声满四围。入座自挥青玉麈，临流还着绿蓑衣。人间谁更穷于我，天上宁无路可归。陶令嗔儿却多事，撚须且看句先飞。
除夕忆先大人暨两先慈
作者：顾焘
朝代：清

淹留夕复夕，两度客中过。背弃惊年换，浮沉问夜何。妇羞蘋藻洁，子泪白云多。耿耿不成寐，哀哀咏蓼莪。
紫薇花效玉溪生
作者：顾煚世
朝代：清

一树紫薇花，繁英日未斜。曾经青琐闼，长忆碧云车。烂漫朝晞露，葳蕤晚照霞。暂将邛竹杖，扶植惜年华。
灯下书怀
作者：顾煜
朝代：清

冥色不堪旦，暗投无夜光。短檠风寂寞，枯坐意深长。夜气沉虚席，檐花落睡乡。呼书欲同梦，枕月冷空床。
纵壑轩
作者：顾煜
朝代：清

宿此波气中，卷舒秋暮凉。钟声齐拂雨，灯影乱移墙。梦足应心醉，愁多倩酒尝。萧然如有得，即事付沧浪。
雪夜放舟中湖宿独山小庄偶题
作者：顾煜
朝代：清

扁舟独山下，满酌空寒月。一笑开柁风，万壑平愁雪。山气郁初升，夜光疏未灭。冷影问渔蓑，幽怀不堪说。
梅里谒至德祠
作者：顾熙
朝代：清

戎马奔未宁，何暇剪商祀。岂无传季心，早于无形视。挈弟来勾吴，端委治周礼。宁不惜故国，社稷有人在。君臣父子间，隐德谁堪拟。
登龙光塔
作者：顾熙
朝代：清

嵯峨望弥上，面削午影圆。四角撑晴空，绝蹬凝青烟。有时吐光怪，飞鸟不敢前。摄衣上层梯，足底云雾穿。绝顶一以眺，吴会正茫然。五湖烟景阔，诸山何连绵。白云滃然来，荡胸洗尘缘。铃声乱鸟语，松涛惊鹤眠。清景难尽摩，飘飘欲登仙。
石床
作者：顾熙
朝代：清

苍枝交荫苔藓痕，此床可卧无寒温。石寿如松松似石，梦中白日登天门。却被清风吹梦醒，仰睹虬龙俯而听。汹涌松涛万壑迥，萧然天籁非钟磬。
石门
作者：顾熙
朝代：清

龙山何郁盘，蕴秀在深谷。石门阖何年，千古秘仙躅。兴到来寻幽，登临仗筇竹。徘徊绝蹬闲，竦然骇心目。伊阙隐苔青，龙门挂藤绿。旁侧涧环流，几尺泻飞瀑。更听涛声来，参天荫乔木。憩息淡忘归，悠悠寡所欲。
蠡湖怀古
作者：顾熙
朝代：清

我闻当年范少伯，兴越废吴建奇策。功成不屑像范金，抽身竟作烟波客。至今踪迹尚流传，十里蠡湖连笠泽。我来湖上一徘徊，无限悲怀触绪来。古来多少功名士，烹狗藏弓良可哀。蠡也超然见几作，轻舟荡漾胸襟开。越王旧殿今何在，带水盈盈名不改。何缘但说陶朱公，不将此意传千载。
夜泊荡口早访华星紫，星紫先有诗酬韵
作者：顾玫
朝代：清

昨过鹅肫一问津，湾湾绿浦月沦沦。风吟白露苍葭远，水宿鸥盟雁序新。五夜星河难向晓，数家老寿莫言贫。谓余不是柴桑客，何似山中送酒人。
览古
作者：顾玫
朝代：清

火生而有光，用光在得薪。人生而有才，用才在识真。至哉孙登言，典午第一人。
要离墓
作者：顾珍
朝代：清

三尺侏儒佩一钩，胸藏猛气胆凌秋。青峰乍向舟中跃，碧血俄看水上浮。花落墓门飞蛱蝶，日斜吴市叫鸺鹠。几回欲采蘋蘩荐，长恐英雄泪不收。
题常泰寺
作者：顾珍
朝代：清

儒道无盛衰，立教尚中正。旁流及先释，往往出幻境。岧岧长泰山，古寺历梯磴。高阁何崔巍，留笠志名胜。复有罗汉迹，凿空作佐证。飞仙及化人，我亦疑未定。或者解天巧，游戏偶乘兴。不妨作狡狯，醒世使生敬。老僧谈往事，附会惑观听。怪事何所无，不语宪诸圣。长廊古碑昏，苍然四山暝。传闻任悠悠，栖迟爱玄静。
入塞曲
作者：顾珵美
朝代：清

鼓角归榆塞，三军猎骑收。关前疏勒酒，马上月支头。露布飞金阙，云麾转白沟。君恩怜百战，中道敕封侯。
浦口
作者：顾珵美
朝代：清
体裁：五言律诗

白下多啼鸟，乡心不忍听。千山悬别梦，片雨过离亭。急浪横沙白，飞帆带雾青。夕阳江浦上，孤客漫扬舲。
浦口
作者：顾珵美
朝代：清

白下多啼鸟，乡心不忍闻。千山悬别梦，片雨过离亭。急浪横沙白，飞帆带雾青。夕阳江浦上，孤客漫扬舲。
金陵怀古
作者：顾珵美
朝代：清

秦淮原接大江流，绮阁还临白鹭洲。五马旌旗曾北渡，八公草木护南州。夜寒玉漏严城雨，月满铜驼故国秋。江左繁华零落尽，几时王谢更重游。
修武县西北有浊鹿城魏受汉禅封献帝为山阳公城即公所居也道经此地感而赋之
作者：顾瑗
朝代：清

炎汉逮中叶，朝纲已不整。桓灵继昏愦，天怒发灾眚。殿陛妖孽生，边塞烽烟警。维时有张角，啸聚群不逞。公言苍天死，黄巾系要领。扰乱遍九州，响应暨五岭。从来邪术兴，变乱在俄顷。诛斩不期多，驱治贵用猛。奸雄利时危，乘閒志乃骋。时岂无忠良，出语剑在颈。哀哉建安君，厉阶遂为梗。戎马走仓皇，流萤借馀景。运际田篡齐，数应吴入郢。幽囚浊尘城，不死实为幸。客行过遗墟，谈者犹齿冷。前事后之师，何人发深省。
函谷关
作者：顾瑗
朝代：清

雄关高峙镇岩疆，百二河山此设防。当日丸泥封不得，至今锁钥势犹强。功名我已输杨仆，逆旅君无出孟尝。欲考图经辨新旧，迩来秦汉几兴亡。
左回
作者：顾瑗
朝代：清
体裁：联

归汉左担途自远；助唐回纥利原无。
拟陆士龙为顾彦先赠妇往返四首次原韵
作者：顾瑗
朝代：清

悠悠白日晚，荡荡青春阴。离离羁思积，窈窈悲绪沈。奔景易有穷，独轸难为音。开窗涤欢爵，掩袂理愁衿。眷言淑媚姿，冥漠撄我心。携手送君行，欲起旋复止。春风不留人，君行已千里。忧来无晨昏，梦想见吾子。长安多丽人，纤腰编贝齿。妖冶良足怡，衰丑胡能纪。席石敢责前，丝萝庶念始。泥新燕不巢，茧老蚕自萦。闭目少今觌，扪心增往情。秦中昔丧乱，时危地匪灵。曲池既已平，高台亦已倾。矧我倦孤馆，沈思浩欲盈。谁向支机石，潜照牵牛星。星辰烂繁辉，云霞发奇观。弱柳媚朝曦，芳葩摇春晏。京洛何煌煌，都人自粲粲。凤柱戛鸣筝，鹍弦起清弹。联娟约修眉，跌宕攘皓腕。自非秉金坚，畴能导冰散。遥想艳阳辰，笑语切河汉。闷瞀守深闼，对镜独铭赞。蓬首孰为容，铅华几日焕。无倚蕙兰芳，忍弃菅蒯贱。
拟陆士龙为顾彦先赠妇往返四首次原韵·其一
作者：顾瑗
朝代：清

悠悠白日晚，荡荡青春阴。离离羁思积，窈窈悲绪沈。奔景易有穷，独轸难为音。开窗涤欢爵，掩袂理愁衿。眷言淑媚姿，冥漠撄我心。
拟陆士龙为顾彦先赠妇往返四首次原韵·其三
作者：顾瑗
朝代：清

泥新燕不巢，茧老蚕自萦。闭目少今觌，扪心增往情。秦中昔丧乱，时危地匪灵。曲池既已平，高台亦已倾。矧我倦孤馆，沈思浩欲盈。谁向支机石，潜照牵牛星。
拟陆士龙为顾彦先赠妇往返四首次原韵·其二
作者：顾瑗
朝代：清

携手送君行，欲起旋复止。春风不留人，君行已千里。忧来无晨昏，梦想见吾子。长安多丽人，纤腰编贝齿。妖冶良足怡，衰丑胡能纪。席石敢责前，丝萝庶念始。
拟陆士龙为顾彦先赠妇往返四首次原韵·其四
作者：顾瑗
朝代：清

星辰烂繁辉，云霞发奇观。弱柳媚朝曦，芳葩摇春晏。京洛何煌煌，都人自粲粲。凤柱戛鸣筝，鹍弦起清弹。联娟约修眉，跌宕攘皓腕。自非秉金坚，畴能导冰散。遥想艳阳辰，笑语切河汉。闷瞀守深闼，对镜独铭赞。蓬首孰为容，铅华几日焕。无倚蕙兰芳，忍弃菅蒯贱。
次韵和高子衡观察静中吟
作者：顾瑗
朝代：清

钟动鸡鸣俄顷时，迷离野鹿与标枝。前尘误触婴身网，此日真成无当卮。愧我顽空耽说偈，喜君解脱善谈诗。犍椎忽忆须弥顶，三十年来悔已迟。
舞狮曲
作者：顾瑗
朝代：清

鸡娄大鼓声渊渊，南村北里车骈阗。神去神来送迎毕，广徵戏具娱新年。寻橦缘曲走长索，吐火吞刀相继作。陡然变出狻猊形，一啸长风振林薄。盘旋上下声咆哮，寒光凛凛拳金毛。锯牙磨厉地欲裂，铜头？视天为高。一狮倒曳一狮走，郁怒追逃气犹吼。兴酣直欲吞万牛，目中久已无三狗。吾闻狮子产大秦，波斯品类尤威神。国初远略振殊俗，重译贡作天家珍。如今沧海方腾溢，杀到角端都骇逸。越南驯象久无闻，何处瑶光呈异质。春镫闇闇动征轺，逆旅光阴不自聊。乡中狮子乡中舞，谁辨黄超与白超。
舞狮曲
作者：顾瑗
朝代：清
体裁：古风

鸡娄大鼓声渊渊，南村北里车骈阗。神去神来送迎毕，广徵戏具娱新年。寻橦缘曲走长索，吐火吞刀相继作。陡然变出狻猊形，一啸长风振林薄。盘旋上下声咆哮，寒光凛凛拳金毛。锯牙磨厉地欲裂，铜头𥈭视天为高。一狮倒曳一狮走，郁怒追逃气犹吼。兴酣直欲吞万牛，目中久已无三狗。吾闻狮子产大秦，波斯品类尤威神。国初远略振殊俗，重译贡作天家珍。如今沧海方腾溢，杀到角端都骇逸。越南驯象久无闻，何处瑶光呈异质。春镫闇闇动征轺，逆旅光阴不自聊。乡中狮子乡中舞，谁辨黄超与白超。
阌乡县
作者：顾瑗
朝代：清

秦为头，虢为尾，万树桃花光炜炜。行人到此车轮摧，夸父行之速如鬼。黄帝铸九鼎，博采首山铜。鼎成龙乃去，剩有轩游宫。汉武求仙意未已，讳说文成马肝死。鹤驾西飞竟不归，皇天原上空思子。关城压境河声急，单车晓出稠桑驿。
卜算子·题画
作者：顾瑶华
朝代：清

残雪压南枝，月上黄昏静。疑是林逋处士家，清浅溪边影。寂寂暗香浮，幽意无人省。为占江南最早春，耐尽风霜冷。
游石屋洞
作者：顾璜
朝代：清

笋舆度城阴，迤逦南屏麓。村溪时映带，陂陀半起伏。远翠九里松，浓碧万竿竹。梯云捷飞猱，登顿舆夫熟。危磴红泉泻，泠泠奏笙筑。异境忽天开，高洞得石屋。状若敞轩槛，筵任肆水陆。环壁镌罗汉，数五百十六。巍然坐释迦，诸佛周其足。旁列石枰枕，朝暮閒云宿。神工与鬼斧，驱使殆阿育。两窟尤深邃，欲控终瑟缩。冰楼寒凿齿，浮螺字横读。后洞深复深，异产飞白蝠。大仁寺犹在，齐树楼谁筑。杖藜一舒啸，俗尘吐几斛。锦屏叠环抱，绣岭互回复。芳鲜积阶平，仙风吹谡谡。似有鸾凤音，佳人老空谷。流连宁忍去，将行更返瞩。归路下苍烟，湖光荡新绿。
至苏门山下百泉静乐园
作者：顾璜
朝代：清

岁岁乡园惭阔别，今朝旧地访苏门。四围山色松边路，百道泉声竹里村。胜会厨刚荐樱笋，丰年社喜足鸡豚。嗟予又逐红尘去，安得坡翁钓石温。
虞美人·为李湘浦赋
作者：顾皋
朝代：清

泥银衫子红罗扇，悄倚雕栏畔。晚凉消得藕丝风，又看一弯新月上梧桐。多情自是多愁损，照水怜清影。碧床落叶响飕飕，可有寄情芳字付东流。
顾可久祠联
作者：顾皋
朝代：清
体裁：联

教成于家，溯三国六朝，光昭世德；慎追乎远，本一门双义，佑启后人。
顾宪成祠联
作者：顾皋
朝代：清
体裁：联

立朝与天子宰相争是非，悉宗社远谋，国本重计；居恒共师弟朋友相讲习，惟至善性体，小心工夫。
齐天乐·荷叶
作者：顾皋
朝代：清

金飙渐转横塘路，凉筒暗消残暑。傍影延青，摇烟笼暝，水面月华微吐。翠零香苦。正人倚秋奁，绿纱窗户。冷接菰蒲，画桡移人最深处。沈吟浣纱旧事，怅鸳鸯梦断，难赋新句。载酒船空，弄珠人杳，零乱半江秋露。匀圆摊破。便拗向西风，一丝犹舞。已是萧疏，更禁喧夜雨。
甲辰九日感事
作者：顾祖禹
朝代：清
体裁：七言律诗

萧飒西风动客愁，携尊无处漫登楼。赭衣天地骊山道，白帢亲朋易水秋。征雁南飞无故国，啼猿北望有神州。茱萸黄菊寻常事，此日催人易白头。
过石谷秦淮水阁看画鹊华秋色图
作者：顾祖禹
朝代：清
体裁：七言绝句

辋川六月写沧浪，梦入平津逸兴长。却忆挥毫千万里，风生腕底为君凉。
送王石谷恽正叔
作者：顾祖禹
朝代：清
体裁：七言律诗

秋色牵衣户半扃，君行应念此园亭。桐枝濯濯侵檐绿，竹叶垂垂带雨青。别意欲言思转涩，愁怀难解酒无灵。漫劳握手增惆怅，他日还添两鬓星。
送魏叔子还宁都
作者：顾祖禹
朝代：清
体裁：古风

大地方冱寒，君行涉江水。问君行何为，抱膝深山里。易堂好弟兄，事业寄文史。天空雕鹗飞，日落云霞起。遥望翠微峰，迢迢四千里。吾欲牵君衣，君行其少俟。好风从东来，扬帆疾如驶。山中正春光，寒香放梅蕊。
九月八日游大云寺
作者：顾福仁
朝代：清

秋风香市集南滩，此去原非礼法坛。一缚蟹螯乡味俊，两行鸭阵水天宽。童心不碍泥婴攫，墨额休侪画史看。屈指明朝重九会，那堪泪眼对萸盘。
过阜城南伪齐御庄
作者：顾福仁
朝代：清

八年黄屋自崔巍，相倚亭台转眼非。驷马右骖曾被宠，潜龙戴角竟横飞。出师空陨中原泪，假馆依然古驿围。留与金廷添掌故，中州史笔漫相讥。
挽郭嵩焘联
作者：顾立勋
朝代：清
体裁：联

望重斗山，湘水岳云同诞降；身骑箕尾，乡贤名臣共馨香。
修禊六章
作者：顾绍敏
朝代：清

幽兰在室，修竹在林。俯视流水，于山之阴。静观万化，情与会临。永怀昔者，有感斯今。言畅兰抱，时和群集。岂无丝竹，乐此永日。林映幽湍，春生虚室。娱情山水，兴怀作述。欣此和宇，感怀昔贤。至人无妄，其乐也天。风咏临觞，相与晤言。斯文有作，可以永年。有水既清，有山既崇。修林映日，兰带随风。娱此暮春，天宇和同。大人观物，万化无终。有怀长水，其流激清。天诞大老，惠此后生。畅咏弦丝，列坐林亭。观文察幽，静言永听。左带长林，右临清曲。有亭有舍，有兰有竹。有文有弦，可以娱目。崇情朗抱，畅然自足。
修禊六章
作者：顾绍敏
朝代：清
体裁：四言诗

幽兰在室，修竹在林。俯视流水，于山之阴。静观万化，情与会临。永怀昔者，有感斯今。（一章）言畅兰抱，时和群集。岂无丝竹，乐此永日。林映幽湍，春生虚室。娱情山水，兴怀作述。（二章）欣此和宇，感怀昔贤。至人无妄，其乐也天。风咏临觞，相与晤言。斯文有作，可以永年。（三章）有水既清，有山既崇。修林映日，兰带随风。娱此暮春，天宇和同。大人观物，万化无终。（四章）有怀长水，其流激清。天诞大老，惠此后生。畅咏弦丝，列坐林亭。观文察幽，静言永听。（五章）左带长林，右临清曲。有亭有舍，有兰有竹。有文有弦，可以娱目。崇情朗抱，畅然自足。（六章）
桐庐道中
作者：顾绍敏
朝代：清

三日钱塘路，春游逐钓䑳。水生严子濑，花发谢公村。沙鸟随潮集，烟螺带雨昏。不闻越女唱，谁遗客中尊。
汨罗怨
作者：顾绍敏
朝代：清

天意难重问，王孙不可留。未能捐楚佩，只自托湘流。有美伤谣诼，无情怨蹇修。夫君终不悟，芳草寄离忧。
渡江
作者：顾绍敏
朝代：清

驿路长亭复短亭，柳花漠漠昼冥冥。人归冀北衣原素，山到江南眼更青。雨过夕阳看度鸟，风来远浦数扬舲。开尊且酌高邮酒，不共灵均叹独醒。
澹泊居花下招同惠仲儒郑季雅沈归愚徐龙友王斗文小饮作歌即送季雅入都
作者：顾绍敏
朝代：清

清明雨过春蒙蒙，情怀索莫如寒蛩。西河有泪久呜咽，夜半梦魇惊惺忪。古香荒土斫新冢，一杯清醑浇蒿蓬。书斋鱼尾锁寂寞，蛛丝罥席垂帘栊。谁知造物每多事，也复乱发花丛丛。鼠姑两本色欲绝，开轩一笑惊春红。家人怪我少欢绪，依然罗幕张轻风。竹萌如玉脍如雪，好友招集开醅浓。索郎快睹碧碗冻，花光酒色相曈昽。《清平》三调久称绝，元舆一赋谁争雄。诸化才思并清俊，妍雅合度吹笙镛。所疑云龙本一气，愈何轩达郊何穷？饮停郑子语刺促，忽尔言别辞江东。榆钱散打绿阴暗，黄沙扑面飞蓬松。去年作客太无赖，秋南春北随飞鸿。何如束腹卧穷巷，卷书细读听长松。郑子掉头意不尔，令我愁别悲忡忡。
牧牛词
作者：顾绍敏
朝代：清

秧针短短湖水白，场头打麦声拍拍。丝杨影里系乌犍，双角弯环卧溪碧。晚来驱向东阡行，蹋角上牛鞭两声。短童腰笛唱歌去，草深扑扑飞牛虻。但愿我牛养黄犊，更筑牛宫伴牛宿。年丰不用多苦辛，陇上一犁春雨足。
秋夜闻笛有怀
作者：顾绍敏
朝代：清

雨过秋堂梦不成，旅人独坐夜凄清。竹梢露下鹤初警，墙角月明蛩有声。旧恨每从灯底得，闲情只向笛边生。谁怜一掬穷途泪，独有陈留阮步兵。
秋日感怀三首
作者：顾绍敏
朝代：清

霜染林皋木叶催，蒹葭秋水隔重隈。美人有怨收团扇，狂士歌呼托酒杯。映日芙蓉依浅沼，撩寒杨柳下荒台。子山词赋伤摇落，秋老江南亦可哀。梦醒孤窗细雨斜，剩将薄病对黄花。心情略似窥笼鸟，岁月浑如赴壑蛇。楚国有人怜息妫，蜀笺无信报秦嘉。天涯知己谁相问，好负羊裘上钓槎。秋来无事不伤神，风物从教又一新。沙雁隔云将别浦，寒蛩覆业渐依人。中郎应自怜焦尾，巧匠何堪笑斫轮。只有闲情忘未得，柴门还对旧松筠。
秋日感怀三首·其一
作者：顾绍敏
朝代：清

霜染林皋木叶催，蒹葭秋水隔重隈。美人有怨收团扇，狂士歌呼托酒杯。映日芙蓉依浅沼，撩寒杨柳下荒台。子山词赋伤摇落，秋老江南亦可哀。
秋日感怀三首·其三
作者：顾绍敏
朝代：清

秋来无事不伤神，风物从教又一新。沙雁隔云将别浦，寒蛩覆业渐依人。中郎应自怜焦尾，巧匠何堪笑斫轮。只有闲情忘未得，柴门还对旧松筠。
秋日感怀三首·其二
作者：顾绍敏
朝代：清

梦醒孤窗细雨斜，剩将薄病对黄花。心情略似窥笼鸟，岁月浑如赴壑蛇。楚国有人怜息妫，蜀笺无信报秦嘉。天涯知己谁相问，好负羊裘上钓槎。
秋柳和亮直韵二首
作者：顾绍敏
朝代：清

江南何处迥添愁，眉叶腰枝逼杪秋。一带残黄鸦数点，断肠正在水西头。西风一夜报新霜，衰柳寒烟澹夕阳。愁煞青衫白司马，永丰西角泣秋光。
秋柳和亮直韵二首·其一
作者：顾绍敏
朝代：清

江南何处迥添愁，眉叶腰枝逼杪秋。一带残黄鸦数点，断肠正在水西头。
秋柳和亮直韵二首·其二
作者：顾绍敏
朝代：清

西风一夜报新霜，衰柳寒烟澹夕阳。愁煞青衫白司马，永丰西角泣秋光。
菖蒲潭访赩山上人不遇
作者：顾绍敏
朝代：清

莓苔铜井绿，西不菖蒲潭。芳草迷行屐，梅花覆小庵。白云疑度涧，香气欲浮岚。不遇文殊老，牵门上竹蓝。
赠山阳程爽林
作者：顾绍敏
朝代：清

无端意气漫峥嵘，知己天涯涕欲倾。骏骨可能招乐毅，狗屠从此识荆卿。论交不忘期终始，有道真堪托死生。与尔苍茫同吊古，黄金台畔暮云平。
忍草山房
作者：顾统钧
朝代：清

出郊行未及，亭午得云林。夏浅领山妙，风何吹我襟。片云连嶂影，一鸟破松阴。欲顾来时路，寻源到此深。
游石门精舍
作者：顾统钧
朝代：清

山行误亦好，高下乱烟遮。过岭疑无地，投庵是到家。落霞原上绮，枯树雾中花。不尽探奇兴，前林坐暮鸦。
秋夜杂感
作者：顾统钧
朝代：清

坐深残暑退，斜月淡银釭。生理随枯树，吟魂折大江。秋来无限事，老去片心降。冉冉荷风入，中宵拓绮窗。
渡江
作者：顾维
朝代：清

酾酒凌波也自豪，常年操舵不知劳。风柔萍末鱼龙静，水涨桃花舴艋高。青眼有时容落魄，白头无那苦刁骚。长竿且拂珊瑚树，笑倚鱼矶说钓鳌。
题弥勒像
作者：顾维
朝代：清

万劫河山万劫尘，此君原是局中身。只因闲着当门坐，哆口旁观会笑人。
竹窗
作者：顾维鈊
朝代：清

只消尘网豁眉端，纵被闲愁缚也宽。花事韵添朝芍药，竹声清绝夜琅玕。烧香却爱烟成篆，书句偏嫌字出阑。莫道日长炎热苦，自知心骨本来寒。
西溪草堂桂花
作者：顾维鈊
朝代：清

可是如来蜜印身，宝珠璎珞散来频。微尘世界花同碎，匝地天香品自真。斫树何人留月窟，折枝无路问秋旻。故携红烛端详处，一夕西窗最怆神。
挽鄂刚烈公
作者：顾维钫
朝代：清

将相家风济代才，鄂公秉节旧登台。他年士庶悲羊祜，今日朝廷忆郭隗。瀚海阴风新鬼哭，沙场碧血异花开。昭忠祠庙英灵聚，为报高堂辫发回。
赠蔡斯篁
作者：顾维钫
朝代：清

一片青山倚剑天，往时曾此梦凌烟。白头似雪休看镜，明月如弓又上弦。虎项班超飞食肉，雁书苏武卧吞膻。闻君梅里成归计，为我前滩唤钓船。
山斋
作者：顾维镒
朝代：清

自笑逢时术未工，烟波蓑笠伴渔翁。鱼塘南北东西戏，芦港风花雪月功。世事任抛云海外，浮生都付酒棋中。一杯村酿依微绿，催放山桃早晚红。
仲冬五日玉年珠川二儿来寓作诗示孙春元用东坡清虚堂诗韵
作者：顾翃
朝代：清

岁寒墐户无风沙，如僧退院吏退衙。余年健在真硕果，世事阅尽如空花。峥嵘岁月蛇掣尾，漂泊身世狗丧家。一掬得饱羡饥鹜，三匝未稳输惊鸦。子舍来愁室悬磬，孙谋近喜经传葩。剩僚那得太仓粟，残客敢望头纲茶。分随博士写驴券，敢逐健儿挽马挝。但支傲骨动龃龉，岂有奇字攻蒐爬。见闻时复助嚄唶，疏水幸能办咄嗟。只愁衰鬓等枯雪，安望醉脸如流霞。
初冬避居东乡感赋·其一
作者：顾翃
朝代：清

三月孤悬斗大城，四邻俱陷绝援兵。重关尚设颠当守，一穴潜通蠮螉营。君子空悲化猿鹤，天公未肯戮鲵鲸。腐儒纵复从宽政，七十头颅悔幸生。
初冬避居东乡感赋·其三
作者：顾翃
朝代：清

桃源何处独伥伥，咫尺烽烟隔故乡。恶梦每疑逢黑劫，微官也似熟黄粱。饥寒我愧陈无已，忧乐谁知杜季良。身世那堪追子美，咏诗独立太苍茫。
初冬避居东乡感赋·其二
作者：顾翃
朝代：清

巡植登陴愧壮夫，斗间妖孛认模糊。遗民已听千家哭，贼火还愁万室枯。大将空传拥鹅鹳，团兵犹虑聚萑苻。七朝涵养称全胜，此日彫残那易苏。
初冬避居东乡感赋·其二
作者：顾翃
朝代：清

巡植登陴愧壮夫，斗间妖孛认模糊。遗民已听千家哭，贼火还愁万室枯。大将空传拥鹅鹳，团兵犹虑聚萑苻。七朝涵养称全胜，此日彫残那易苏。桃源何处独伥伥，咫尺烽烟隔故乡。恶梦每疑逢黑劫，微官也似熟黄粱。饥寒我愧陈无已，忧乐谁知杜季良。身世那堪追子美，咏诗独立太苍茫。太息威弧久不振，坐令群盗满城闉。一身漂泊风中絮，几辈流亡劫后尘。漫说军储敲骨髓，谁知筹笔敝精神。幺魔命尽终菹醢，会见熙阳丽紫宸。
初冬避居东乡感赋·其四
作者：顾翃
朝代：清

太息威弧久不振，坐令群盗满城闉。一身漂泊风中絮，几辈流亡劫后尘。漫说军储敲骨髓，谁知筹笔敝精神。幺魔命尽终菹醢，会见熙阳丽紫宸。
村居
作者：顾翃
朝代：清

顿作无家客，偏为间道行。艰难脱贼手，辛苦出危城。破甑悲身世，虚舟任死生。凄凉《穷鸟赋》，弓影莫频惊。生事风前叶，人情屋上乌。苍生犹有劫，群盗尚稽诛。鼓枻逢渔父，缨冠笑腐儒。宵来望天末，云气正模糊。经旬无客至，绿遍上阶苔。石压笋斜出，雨淹花卧开。避喧聊把卷，恶醉罢衔杯。却怪墙东叟，谈诗久不来。每叹两无极，欣闻岁有秋。直因穷得健，始信老无忧。一举输鸿鹄，群呼任马牛。君看三尺剑，绕指亦成柔。
村居·其一
作者：顾翃
朝代：清

顿作无家客，偏为间道行。艰难脱贼手，辛苦出危城。破甑悲身世，虚舟任死生。凄凉《穷鸟赋》，弓影莫频惊。
村居·其三
作者：顾翃
朝代：清

经旬无客至，绿遍上阶苔。石压笋斜出，雨淹花卧开。避喧聊把卷，恶醉罢衔杯。却怪墙东叟，谈诗久不来。
村居·其二
作者：顾翃
朝代：清

生事风前叶，人情屋上乌。苍生犹有劫，群盗尚稽诛。鼓枻逢渔父，缨冠笑腐儒。宵来望天末，云气正模糊。
村居·其四
作者：顾翃
朝代：清

每叹两无极，欣闻岁有秋。直因穷得健，始信老无忧。一举输鸿鹄，群呼任马牛。君看三尺剑，绕指亦成柔。
临江仙
作者：顾翎
朝代：清

寂寞青芜帘不卷，春来多病恹恹。画廊泼翠漾茶烟。断肠芳草路，分手落花天。团絮搓绵红袖冻，东风瘦影谁怜。可堪流水换华年。柳丝春似梦，扶影上秋千。
临江仙
作者：顾翎
朝代：清

记得琴清妆阁畔，小红阑角萦遮。关心梦不到天涯。暗拈红豆子，何处寄瑶华。瘦到柳丝烟影碧，呼鬟启了窗纱。伤春愁与病兼加。怪他莺语滑，啼碎玉梨花。记得雏鬟窗外报，小亭开遍樱桃。绣幡无力未曾描。偎屏娇意懒，湘帙且须抛。窣窣帘波风似水，恹恹过了花朝。一痕新梦付芭蕉。怜他心卷处，愁重上眉梢。记得小楼初捲绣，燕归曲院帘垂。绿迷烟影锁湘枝。苕凉明竹雨，云暗冷琴知。依约双鬟窗外报，海棠风断柔丝。裁笺抛局夜敲诗。孤花扶瘦梦，淡月倩新眉。
临江仙·其一
作者：顾翎
朝代：清

记得琴清妆阁畔，小红阑角萦遮。关心梦不到天涯。暗拈红豆子，何处寄瑶华。瘦到柳丝烟影碧，呼鬟启了窗纱。伤春愁与病兼加。怪他莺语滑，啼碎玉梨花。
临江仙·其三
作者：顾翎
朝代：清

记得小楼初捲绣，燕归曲院帘垂。绿迷烟影锁湘枝。苕凉明竹雨，云暗冷琴知。依约双鬟窗外报，海棠风断柔丝。裁笺抛局夜敲诗。孤花扶瘦梦，淡月倩新眉。
临江仙·其二
作者：顾翎
朝代：清

记得雏鬟窗外报，小亭开遍樱桃。绣幡无力未曾描。偎屏娇意懒，湘帙且须抛。窣窣帘波风似水，恹恹过了花朝。一痕新梦付芭蕉。怜他心卷处，愁重上眉梢。
凤栖梧
作者：顾翎
朝代：清

满架凉阴遮翠幄。松鼠行边，数点藤花落。一抹晚云垂树角。赭霞微衬湘痕绿。倦倚纱窗人睡足。小扇风轻，蛱蝶和烟扑。帘外忽闻声簌簌，雪猧戏惹秋千索。
台城路
作者：顾翎
朝代：清

流莺啼遍含桃叶，溟濛叶凉浓覆。嵌石红凹，补花绿罅，小缀金铃宝兽。古铜环锈。乍搭上帘衣，海绡冰绉。小坐临风，啼妆愁凝懒回首。无端花气吹冷，夕阳人倦倚，立近鸳甃。露擘兰啼，云分梨梦，六曲香檀寒透。绮亭深叩。拟百琲低穿，五纹细镂。芳径无人，半庭红影瘦。
台城路
作者：顾翎
朝代：清

画楼几曲疑天上，天台落霞凝赤。碧滤屏□，绿沉窗拓，缕缕烟痕疏织。月华重拂。记擪到银箫，曼声轻拍。凉转芳阴，粉香飞过碧蝴蝶。愔愔小苑深绕，记三山台榭，七宝初饰。金叶雕兰，银泥圆菌，恰称内家标格。丽情堪忆。忆茜袖凭来，一般颜色。碎墨零星，石根斜点笔。
台城路
作者：顾翎
朝代：清

连环六尺珊瑚骨，遥通画眉深庑。宛转当阶，盘纡映槛，隐约帘波如水。文莲砌古。正凉雨湔泥，藓花凝紫。独伫东风，愁痕凝上玉钗股。檐牙一角低敞，看冰梅纹浅，红染秋字。刬袜行来，亸肩并处，微露鹊裙金缕。绿尘吹起。又暗网牵丝，冷拈喜子。小揭轻罗，曲屏双扇启。
台城路·惜花
作者：顾翎
朝代：清

石阑红黦胭脂泪，珠幡绣成难护。一抹凉云，三分冷雨，催送春阴归去。欲留难住。恐转瞬韶华，粉消尘污。别有关心，瑶阶小立共花语。情绪最怜春暮。有几番香劫，燕脑莺妒。细点苔纹，轻依草梦，总被东风曾误。绮罗谁驻。问春纵归时，欲归何处。销尽香痕，绿阴深院宇。
台城路·阑干
作者：顾翎
朝代：清

紫桐廊畔春如画，分明碧城十二。刻玉蟠螭，泥金写凤，短短回文轻护。萦云宝炷。恰界破方花，书成梵字。古础苔衣，秋痕晕上几重翠。谁教珠袖频拂，怕桐花宵坠，吹遍清露。佛髻螺明，仙铢钿滑，宫样沉香小制。雪狸曾误。只顗觑庭阴，玲珑穿去。冷压柔枝，夜凉花欲语。
壶中天·题莲趺先生芙蓉湖棹歌后
作者：顾翎
朝代：清

回塘数里，渐秋风剩绿，吹满凉意。潇洒闲园，临岸住、最称幽人游憩。竹阁来欧，荷亭延鹭，曲槛通流水。相招兰艇，还邀鱼弟同载。何殊泛宅龟蒙，笔床茶灶，寄赏尘嚣外。从此云波，幽绝处、好听渔歌欸乃。蓬影遮晴，秋灯碎雨，几度鲈乡醉。湖干烟月，料应染遍吟翠。
夜合花·护花
作者：顾翎
朝代：清

宝帷围香，雕阑贮玉，梨花双锁娇云。嫩寒初褪，妆成钿阁笼晴。裁鸳绮，绣星辰。倩护他、香雪缤纷。莫教那、残烟疏雨，狼藉散芳尘。韶华最易飘零。料也怯、廿番风信。珠泪瑩瑩。缃桃瘦损，不禁清露销魂。描凤牒，费泥金。写璚笺，谣寄蓉城。倩东君、玉箫声里，留住春阴。
夜合花·护花
作者：顾翎
朝代：清
体裁：词

宝帷围香，雕阑贮玉，梨花双锁娇云。嫩寒初褪，妆成钿阁笼晴。裁鸳绮，绣星辰。倩护他、香雪缤纷。莫教那、残烟疏雨，狼藉散芳尘。韶华最易飘零。料也怯、廿番风信。珠泪莹莹。缃桃瘦损，不禁清露销魂。描凤牒，费泥金。写璚笺，谣寄蓉城。倩东君、玉箫声里，留住春阴。
天香·探梅惠山石浪山偕浣香弟作
作者：顾翎
朝代：清

素影飘溪，暗琼浮笠，珊杖海月初挂。薄絮愁香，冰霞凝翠，瘦蝶怯寒欲化。凤箫韵远，叹珠阁、零红将谢。探取鹤巢消息，倦游曲巷嘶马。踏歌寻春来也。寄江潭、鱼书曾写。小凭疏窗如此，吟怀高雅。寒静绿迷帘下。怜落砌、脂痕半狼藉。尔许高情，傍篱绕舍。
太常引·七夕
作者：顾翎
朝代：清

烟萝淡卷水云轻。飞蝠拂帘旌。残夜在中庭。移立傍、梧阴竹阴。穿针楼畔，冰盘瓜果，往事记深盟。银汉浪纹生。那忍看、牛星女星。
念奴娇·水仙
作者：顾翎
朝代：清

沙明秋浦，作微茫淡月，波心轻坠。罗袜凌波烟翠外，一种轻盈微步。素艳凝霜，淡妆簪玉，浩质禁风露。天然标格，那教青女相妒。问谁洛水移来，筠帘榧几，绿影摇窗户。独抱芳心尘不染，汲取秋泉重注。嫩茁灵芽，香敷仙蕊，作计银壶贮。伴子岁暮，冰魂冷到诗句。
念奴娇·题诵昭翠深小草集后
作者：顾翎
朝代：清

墨染烟驱，有孝标姊妹，何论沈谢。五色蛮笺螺子黛，漫向夜深誊写。满幅银钩，几行鲛颗，愿作珊瑚架。金荃一卷，红珠掌上无价。总教新月疏桐，绿窗风细，倍把愁肠惹。箧里云山诗卷在，点入倪迂小画。招损蔷薇，划残竹粉，屐印苍苔罅。香憔脂悴，飘零多沙同社。
望江南 四首 其一
作者：顾翎
朝代：清
体裁：词

江南好，女伴斗芳丛。缓束湘裙春水软，薄梳蝉鬓绿云松。低压亚枝红。
望江南 秋闺三首 其一
作者：顾翎
朝代：清
体裁：词

秋窗畔，烟痕一痕青。夜月冷欺蝴蝶梦，西风峭断海棠魂。生怕近黄昏。
望江南 秋闺三首 其二
作者：顾翎
朝代：清
体裁：词

阑干畔，拜月试新妆。四壁蛩吟秋影瘦，一灯花落夜更长。往事不堪伤。
望江南·其三
作者：顾翎
朝代：清
体裁：词

江南好，最爱晚晴时。一缕断红收宿雨，半湖新绿漾菱丝。谱入竹枝词。
望江南·其三
作者：顾翎
朝代：清
体裁：词

闲庭畔，风静约帘波。病骨怯眠愁梦断，秋蛾缘损为花多。弹泪背姮娥。
望江南·其二
作者：顾翎
朝代：清
体裁：词

江南好，记得冶游朝。杨柳阴中骑细马，藕花香里泛兰桡。烟晚水平桥。
望江南·其四
作者：顾翎
朝代：清
体裁：词

蓉湖畔，楼阁是谁家。翠箔低窥银蒜露，红阑曲护绿窗斜。一树刺桐花。
望江南·四首
作者：顾翎
朝代：清

江南好，女伴斗芳丛。缓束湘裙春水软，薄梳蝉鬓绿云松。低压亚枝红。江南好，记得冶游朝。杨柳阴中骑细马，藕花香里泛兰桡。烟晚水平桥。江南好，最爱晚晴时。一缕断红收宿雨，半湖新绿漾菱丝。谱入竹枝词。蓉湖畔，楼阁是谁家。翠箔低窥银蒜露，红阑曲护绿窗斜。一树刺桐花。
望江南·秋闺三首
作者：顾翎
朝代：清

秋窗畔，烟痕一痕青。夜月冷欺蝴蝶梦，西风峭断海棠魂。生怕近黄昏。阑干畔，拜月试新妆。四壁蛩吟秋影瘦，一灯花落夜更长。往事不堪伤。闲庭畔，风静约帘波。病骨怯眠愁梦断，秋蛾缘损为花多。弹泪背姮娥。
汉宫春·簪花
作者：顾翎
朝代：清

绿发蟠云，看犀帘乍捲，约鬓芳馨。琼钗两行低卸，双亸蜻蜓。兰烟蕙露，染湘发、金粉星星。回头重、盘龙明镜鸾，顾影梳掠蝉翎。自向绿瑛瓶底，怅芳华欲坠，花瘦于人。赚伊鹅黄小蝶，绕住闲身。香凝宝钿，冷红薶、莫依瑶屏。春如梦、韶华小琯，满衣风露吹醒。
江城梅花引
作者：顾翎
朝代：清

兽镮鱼钥闭重门。夜冥冥。倍凄清。敲堕残花，秋晕落银灯。偏是琐窗迟月上，映深竹，两三星、逗冷萤。暗风入帘人又惊。倚绮屏，触绮琴。响也响也，响不住、一片凄音。呜咽铜虬，独自数残更。太觉迷离幽梦短，今夜里，背梧桐、断倩魂。
江城梅花引
作者：顾翎
朝代：清

凉枝娇影过重门。是春痕。是愁痕。纤袖婵娟，桐阁正抛笙。欲种蘼芜芳苑改，飞红近，傍帘前、坠玉云。曲廊。背语。初睡醒。雾乍冥。雨乍冥。望也望也，望不尽、一片春阴。瘦到夭桃，短柳坐啼莺。惆怅珠尘容易隔，寻旧梦，有名香、难返魂。
法驾导引 四首 其一
作者：顾翎
朝代：清
体裁：词

人间世，人间世。小谪廿年留。琪树折残沧海夜，瑶花吹碎碧城秋。天上有离愁。
法驾导引 四首 其三
作者：顾翎
朝代：清
体裁：词

清虚府，清虚府。宝镜影团圞。玉兔生依青桂树，金蟆爬上白云端。风骨最高寒。
法驾导引 四首 其二
作者：顾翎
朝代：清
体裁：词

瑶池上，瑶池上。异味出天厨。阿母待餐青凤髓，麻姑手擘紫麟脯。游晏到方壶。
法驾导引 四首 其四
作者：顾翎
朝代：清
体裁：词

东华录，东华录。曾作散花来。凉月无尘鸾鹤梦，残香有恨凤凰台。劫后辨馀灰。
法驾导引·四首
作者：顾翎
朝代：清

人间世，人间世。小谪廿年留。琪树折残沧海夜，瑶花吹碎碧城秋。天上有离愁。瑶池上，瑶池上。异味出天厨。阿母待餐青凤髓，麻姑手擘紫麟脯。游晏到方壶。清虚府，清虚府。宝镜影团圞。玉兔生依青桂树，金蟆爬上白云端。风骨最高寒。东华录，东华录。曾作散花来。凉月无尘鸾鹤梦，残香有恨凤凰台。劫后辨馀灰。
浣溪沙
作者：顾翎
朝代：清

椒阁春寒掩绮屏。晓云如墨静愔愔。幽兰憔悴惜馀阴。慵制红盐翻妙曲，奈教白博冷瑶琴。炉烟微袅一痕青。
浣溪沙·忆琴清阁主
作者：顾翎
朝代：清

新绿飘烟约画叉。一丝凉雨冷苕华。浅芜幽暗隔窗纱。湘梦惊抛兰信袁，絮痕影挂柳风斜。双鱼依旧渺天涯。
浣溪沙·集饮水词题马诵光遗稿
作者：顾翎
朝代：清

泪浥红笺第几行。玉钗敲竹信茫茫。阑珊玉佩罢霓裳。天上人间俱怅望，篆烟残烛并回肠。慈云稽首返生香。
浣溪纱
作者：顾翎
朝代：清

秋到梧桐小院凉。晚烟消尽立残阳。湔裙浅水上银塘。草梦冷迷青蛱蝶，花光暖覆紫鸳鸯。几多往事费思量。
浣溪纱
作者：顾翎
朝代：清

鱼子衫轻无限娇。淡妆和泪湿红绡。起来无力整珠翘。铃阁翠分湘女竹，绣床香影美人蕉。冷风凄雨过花朝。
浪淘沙
作者：顾翎
朝代：清

花影锁春眠。慵捲湘帘。墨痕浓染衍波笺。愁绪几番抛玉局，试卜金钱。袖惹水沉烟。小立风前。罗襦缓带瘦腰纤。楼畔垂杨空舞影，闲却秋千。
浪淘沙 其一 二首
作者：顾翎
朝代：清
体裁：词

风影约帘波。摇漾纹罗。小红阑底按清歌。摘得一枝梅似豆，笑打鹦哥。燕惜落花多。衔衬香窠。梨云梦醒奈愁何。开尽海棠春又半，频敛双蛾。
浪淘沙 其二 二首
作者：顾翎
朝代：清
体裁：词

何处杜鹃声。不耐愁听。珊瑚枕上解朝醒。吹落杨花飞作絮，又近清明。双燕拂帘旌。猩色围屏。辛夷花底闭门深。一缕茶烟人不到，慵炙鸾笙。
浪淘沙·二首
作者：顾翎
朝代：清

风影约帘波。摇漾纹罗。小红阑底按清歌。摘得一枝梅似豆，笑打鹦哥。燕惜落花多。衔衬香窠。梨云梦醒奈愁何。开尽海棠春又半，频敛双蛾。何处杜鹃声。不耐愁听。珊瑚枕上解朝醒。吹落杨花飞作絮，又近清明。双燕拂帘旌。猩色围屏。辛夷花底闭门深。一缕茶烟人不到，慵炙鸾笙。
清平乐
作者：顾翎
朝代：清

画堂春晓。缥绿屏山绕。窗外娃鬟声报早。一夜丁香开了。压云宝枕凝愁。伤春人怯登楼。零乱东风飞絮，任他扑上帘钩。
满庭芳
作者：顾翎
朝代：清

紫玉钗斜，红棉粉冷，倩魂依约谁招。酹伊铅泪，檀晕沁鲛绡。愿挽韶光留住，向东风、杯酒空浇。胭脂雨，帘纹轻漾，花落梦无聊。烟痕微染处，蘼芜春影，绿上窗寮。想幽兰、憔悴最惜今朝。一片梨云堕白，唱秋坟、谱入银萧。伤心事，杜鹃凝血，鸳瓦碎青瑶。
满庭芳·花梦
作者：顾翎
朝代：清

素艳酣春，香魂醉露，宝阑低亚琼钿。朦胧凉魄，纤影傍秋千。一枕海棠浓睡，幽梦妥、蘸雨涵烟。谁相伴，有绿毛幺凤，曾对春眠。虾须帘角畔，盈盈粉魇，新泪初乾。看晕红、褪粉似怯春寒，零乱梨云乍醒，惊回后、谁向谁圆。销凝处，晓钟楼阁，残月又啼鹃。
烛影摇红
作者：顾翎
朝代：清

澹白笼烟，抱花纤蝶迷无影。晚凉庭院暗香浮，红鸭添银饼。幽咽蛩螀断井。又絮语、夜来相警。半枕云垂，一帘月漾，秋痕销凝。纨扇抛愁，年光负却双鱼赠。谁传锦字向秋河，依旧云波冷。欲睡瞢腾还醒。问归梦、恁时重准。银箭流壶，铜荷飘泪，清砧敲暝。
百字令·题琴清阁小影
作者：顾翎
朝代：清

桐阴淡凝，试轻衫小坐，绿窗琴静。弹瘦湘花双袖薄，风约晴丝碧影。指冷调冰，弦清叩玉，眼底秋星近。茶烟扶梦，夜凉松雨催醒。倦轸乍抚还停，织抛幽素，可许知音听。我忆天涯人似玉，渺渺云波芳讯。襟浣疏香，眉残浅黛，鹤背声凄警。描将吟思，粉笺红泪微映。
百字谣·观鱼
作者：顾翎
朝代：清

石阑曲护，看鱼鳞细浪，绿涌幽渚。簇簇蒲梢抽短剑，演漾满陂春水。吐沫浮花，香吹卷絮，没处圆纹起。藕边坠雨，满襟凉意如此。更有叶底微行，瓯边暗避，桥影闲来聚。撒食竞看浮水面，脱后犹争香饵。翠尾穿波，银腮噀玉，泼刺空潭里。池亭小立，波光明上眉际。
菩萨蛮
作者：顾翎
朝代：清

冰纱贴体凉如水。一庭竹影风敲碎。烟漾月横秋。娇波泪暗流。相思销玉貌。怕与愁人道。小楷界乌阑。银笺墨未干。
菩萨蛮
作者：顾翎
朝代：清

寒烟依约残芜碧。夜凉小梦忙秋蝶。帘影漾疏星。纤云淡月痕。罢歌裁佩玉。远信湘潮绿。花晓曳冰魂。雨丝飘曲门。
菩萨蛮
作者：顾翎
朝代：清

湘花淡损红脂面。兽环双掩蘼芜槛。笺小画秋山，星娥翠袖闲。纤云凝夜紫。烟落迷廊处。桐阁冷抛书。琴窗月上时。
菩萨蛮
作者：顾翎
朝代：清

相思初解拈红豆。个侬偏替征人瘦。椒阁静愔愔。春归蝶退翎。绿窗寒意重。花底怜幺凤。帘影曲阑斜。茶烟笼碧纱。
菩萨蛮·怀蕳塘
作者：顾翎
朝代：清

桐阴淡映清于画。湘花瘦傍秋千架。秋月冷蘼芜。绿窗闻鹧鸪。停歌抛玉局。梦破西陵曲。昨夜雨如丝。离情忆柳枝。
菩萨蛮·送蕳塘大弟游浙
作者：顾翎
朝代：清

伤心南浦江郎赋。鹧鸪省识离情苦。春草碧于烟。蓉湖送别天。长亭风景暮。帆指西泠路。今夜雨潇潇。枫江第一桥。
蝶恋花
作者：顾翎
朝代：清

亚字红阑帘影绕。莫倚层楼，楼外垂杨道。极目天涯关塞杳。烟痕绿染江南草。风气如云窗影袅。无奈啼鹃，唤得春归早。残梦初醒寒料峭。闲将佳句调娇鸟。
蝶恋花
作者：顾翎
朝代：清

露气团空春院晓。翠暖红香，半吐幽丛小。错绣朱帆随意造。隔帘影飐花枝杪。弹指韶华真草草。廿四番风，幽恨知多少。眉谱自描新样稿。春山只有愁难扫。
谒金门
作者：顾翎
朝代：清

梧桐碧。满院秋声萧瑟。斜掩银屏灯暗泣。小炉香欲爇。窗外芭蕉露滴。欲上玉楼无力。倚栏只有玲珑月。天淡秋河直。
踏莎美人
作者：顾翎
朝代：清

凉黯冰纱，冷抛玉局。轻摇絮梦飘幽绿。明帘烟影瘦风丝。依旧莺愁燕恨、可怜时。月约眉痕，笺裁兰韵。双鱼知是人归信。纤云如水渺天涯。低嘱啼鹃软语、莫惊花。
踏莎行·题莲趺小影
作者：顾翎
朝代：清

身世浮鸥，尘区粟颗。圆中不似当初我。分明慧相海南来，妙莲一瓣轻飞过。贝帙清修，迦文香课。凭君到处参真果。萧然瓢笠水云中，更何意向禅关坐。
迈陂塘·送蕳塘弟之都
作者：顾翎
朝代：清

促行装、征衫憔悴，醴陵赋就幽恨。牵衣诉到艰辛话，剪落小窗灯烬。朝雨冷、况赵北燕南，不是阳关近。离怀谁省。只古堠吟蝉，津亭烟树，人远暮愁迥。飘零苦。□叹团圞情景。分携况味初省。裁笺擘锦谁曾见，姊弟共联吟咏。行计定、恐淼淼波空，望断春帆影。归期预订。待蟹簖霜肥，鱼庄枫晚，作速理归艇。
采桑子
作者：顾翎
朝代：清

朦胧帘影梨云薄，竹度风斜。月漾寒纱。冷逼雕梁燕子家。夜深窗外闻辘轳，露井啼鸦。残梦天涯。背壁秋灯坠碎花。
采桑子
作者：顾翎
朝代：清

碎虫零杵秋声搅，今夜西风。吹冷离鸿。为问珠江路万重。双环静掩秋衾薄，窗影微红。幽梦惺忪。人隔蛮烟瘴雨中。
金缕曲·题马贞女诵光遗照
作者：顾翎
朝代：清

苦鹤瑶天泣。洒秋风、苍崖窅窅，冷薶残魄。果是忧昙才一见，已见冰霜高节。谁更写、愁红怨碧。剩得缠绵词一卷，唱秋坟、山鬼应啼血。黄鹄眼、泪潜滴。春容依约还如昔。爇心香、莲华供奉，庄严仙骨。情到十分原殉义，历遍粉灰香劫。抵多少、生天成佛。只我伤心缘甚事，断肠碑、怕检胭脂。华月冷、度帘隙。
金缕曲·题黄仲则先生词稿后即和集中原韵
作者：顾翎
朝代：清

展卷吟怀放。叹斯人、文章歌哭，古今同望。岂止才华倾八斗，应是闲愁无量。休更似、落梅凄怅。鹤背风高仙骨冷，剩人间、尘土诗魂葬。星欲坠，月痕荡。玉笙寒彻琼筵上。记当时、金徽按拍，狂吟情况。是否嫏嬛曾有约，归去琳宫无恙。听砧度、良宵深巷。静掩鲛纹秋梦瘦，冷西风、雪涴茱萸帐。谁击碎，珊瑚响。
齐天乐·新柳
作者：顾翎
朝代：清

夕阳影外吟情古，湖堤几丝飘碧。轻染衫痕，纤描眉样，离恨已堪消得。天涯怨别。见罨雨寻鸦，拂晴弄蝶。尔许青阴，津桥初醒倦游客。宝钗楼畔行过，有嫩莺幽语，啼瘦湘月。擪笛红亭，抛笙香阁，怜我缟衣颜色。芳踪愁绝。待洗竹眠琴，补苔移石。折赠归人，画桡迟戴笠。
齐天乐·残梅
作者：顾翎
朝代：清

寒风飘落林梢月，归来鹤声凄苦。短阁薶香，破篱碎玉，不是牵萝眉妩。酒醒何处。对碧涧烟断，苍崖雪古。瘦竹携将，江城吹入断肠谱。当时醉眠初倦，记胆瓶折取，簪上钗股。暖翠酣魂，痴云抱梦，愁听画廊鹦鹉。春痕谁主。怅苔老孤岑，萍荒遥浦。拂袖重寻，一襟凉似雨。
京水驿题壁
作者：顾翰
朝代：清

又作天涯别，驱车向北行。牵衣儿女累，对榻弟兄情。古树侵烟直，危堤接浪平。拂尘题野店，字小恨分明。
偕伯夔登涿州城楼
作者：顾翰
朝代：清

夕阳半明射城堞，四月打头飞木叶。出门蜡屐无好山，差喜危楼高百级。绕城三尺沙没濠，欲与废垒争低高。其间草木亦萧瑟，大抵苦竹兼黄蒿。城中庐舍同栉比，多少人家炊烟里。长风浩浩吹市声，鸡犬翻疑在天际。城边过客未卸装，尚闻铃驮鸣郎当。鸦群头上若过雨，归鸟更比征人忙。莫言王粲依刘久，难得天涯逢好友。远游万里纵飘零，更上一层须抖擞。年来颇觉心胆粗，云山遮眼愁模糊。明当与子臻绝顶，俯看健鹘盘浮图。
新秋
作者：顾翰
朝代：清
体裁：五言律诗

尽是萧疏意，云山入望赊。凉蝉惊落叶，孤蝶抱秋花。寒听山中雨，明飞江上霞。村边吹牧笛，绝胜往年笳。
晓发王家营
作者：顾翰
朝代：清

郎当郎当听铃驮，前者唱于后者和。出门晓月白涨天，片片霜华如雪大。敝裘一领薄于纸，有似窗楞风刮破。已恨无丝自缠缚，还愁作米供颠簸。戍楼宿火明瓦镫，饼肆湿烟生土锉。却忆向时真懒惰，花影半床人尚卧。醒来欹枕睡昵书，妇子晨炊煮香糯。我家虽无田负郭，草草离家计真左。傥云奔走为饥驱，逆旅何尝少寒饿。
曲竹径入韬光寺
作者：顾翰
朝代：清

连峰青巑岏，一径辟灵异。我疑混沌初，别有竹天地。窈窕入寺门，净土空香閟。凉暄堕丛碧，粉节戛阴翳。拂云逾万个，石壁飐苍尾。鲜泪红斑斑，兕角青嶷嶷。老根宅花？，雏篁啸苍蜼。咽露仙蜩清，餐烟佛禽醉。解箨蜕轻衣，折条发遥吹。禅寮有余清，卉木绝浮媚。石墨色更妍，琢句写肌翠。夕阳向暝沈，幽龛锁深邃。翛翛响灵籁，觑客睒秋魅。
曲竹径入韬光寺
作者：顾翰
朝代：清
体裁：古风

连峰青巑岏，一径辟灵异。我疑混沌初，别有竹天地。窈窕入寺门，净土空香閟。凉暄堕丛碧，粉节戛阴翳。拂云逾万个，石壁飐苍尾。鲜泪红斑斑，兕角青嶷嶷。老根宅花𪕋，雏篁啸苍蜼。咽露仙蜩清，餐烟佛禽醉。解箨蜕轻衣，折条发遥吹。禅寮有余清，卉木绝浮媚。石墨色更妍，琢句写肌翠。夕阳向暝沈，幽龛锁深邃。翛翛响灵籁，觑客睒秋魅。
渡江口占·其一
作者：顾翰
朝代：清

佛狸城外雨丝丝，正值寒潮欲上时。愁杀篷窗倦游客，欹帆重写渡江试。
渡江口占·其一
作者：顾翰
朝代：清
体裁：七言绝句

佛狸城外雨丝丝，正值寒潮欲上时。愁杀篷窗倦游客，欹帆重写渡江诗。
渡江口占·其二
作者：顾翰
朝代：清

浮玉山高木叶稀，南田画本见依微。舟中不合回头望，如此茫茫一雁飞。
舟次丹阳
作者：顾翰
朝代：清

不须悲远别，风好挂帆行。山色青将断，江潮白渐生。荒烟葛洪井，落日吕蒙城。泚笔书游记，离家第二程。
重九日阻风京口
作者：顾翰
朝代：清

寒涛一夜来广陵，望江楼外波层层。晓看失却瓜步市，雨丝织作千鱼罾。金山濛濛化空翠，一塔烟际浮觚棱。沙头老树高百尺，袅袅忽若风中藤。我舟欲渡不得渡，如鸟折翼思惊腾。江豚得意颇轩怪，肩背突出冀可乘。心知此夕是重九，眼有高处谁能登。石尤定厌往来数，中道阻绝聊取憎。只今健在尽何益，满头华发愁鬅鬙。拾来肥蟹乏钱买，暂守杀戒同枯僧。谬传京口酒可饮，直疑辨水尝淄渑。催租喜乏俗吏扰，诗成急向篷窗誊。
间居
作者：顾翰
朝代：清

寂寂帘垂地，新愁两发知。春寒多酿病，暮雨不宜诗。炉爱香存性，瓶怜花折枝。关心看蟢子，屏角有虫丝。
送魏廓园公被逮
作者：顾艾
朝代：清
体裁：古风

我发未燥闻公名，私淑于时夙仰止。宽衣大袖以布为，孤耿知为天下士。七载孝廉无所资，饘粥星星藉皋比。进贤冠著才十年，危言危行直如矢。至今萍梗无定居，图书几束同转徙。哀哉失守先人庐，三迁随母为邻里。两家贵贱隔天渊，一样蓬门对秋水。耳边隐隐闻咿唔，公子挑灯课青史。窗前扎扎机杼鸣，夫人织素颓垣里。含饴未得弄文孙，蓦地从天下严旨。赫赫天王自圣明，草莽何人敢猜拟。万人拥哭动地来，塞满通衢不容趾。夫子拂衣刚启行，一路追随纷若蚁。长跪听诏何从容，枷锁风吹动兰芷。炰炰缇骑如虎狼，见此伤心涕瀰瀰。低眉翻作柔软音，可见人心犹不死。我之热泪不浪弹，此番屑屑竟不已。不为夫子一身悲，夫子致身应若此。最伤不自我后先，国步斯频目其否。滔滔皆是等流泉，沦胥以亡孰为砥。吉凶此去未可知，拟将气运卜夫子。可怜一寸地上语，九万何由达天耳。
杂兴
作者：顾苏
朝代：清

睡味甜于蜜，诗情冷似冰。养疴先断酒，爱寂并疏僧。花落从风扫，窗虚见月升。吾庐谁共此，静对一枯藤。
减字木兰花·月夜闻沈媚清夫人吹箫
作者：顾若璞
朝代：清
体裁：词

雨收风细。一片清光疑是洗。秦女楼头。吹出柔肠几许愁。花枝掩映。素腕金环频弄影。香软寒轻。寂寂帘帏夜不扃。
和夫子西溪落梅
作者：顾若璞
朝代：清
体裁：古风

逦迤入西溪，溪深深几曲。断岸挂鱼罾，茅檐覆修竹。翠羽何啁啾，满林香扑簌。晴雪飞残英，坐爱倾蚁绿。鹿门迹未湮，与子同归宿。
宫词
作者：顾若璞
朝代：清
体裁：七言绝句

垂柳千条拂御墀，凉风初到影娥池。银筝玉笛花前奏，不唱班姬团扇辞。
忆王孙·织女怨
作者：顾若璞
朝代：清
体裁：词

年年云锦织天孙。银汉无情劳梦魂。乌鹊声声隔岸闻。怨黄昏。烟锁琼楼月到门。
忆秦娥
作者：顾若璞
朝代：清
体裁：词

晓莺呕。懒梳云鬓上秦楼。上秦楼。一帘春色，惹起新愁。杨花飘荡弄轻柔。残红零落倩谁收。倩谁收。乌盐歌罢，倦倚箜篌。
感怀
作者：顾若璞
朝代：清
体裁：七言绝句

不堪愁病强搔头，二十三年感百忧。却也不知方寸内，如何容得许多愁。
捣衣篇
作者：顾若璞
朝代：清
体裁：古风

自惜盈盈十五馀，不施粉黛叹幽居。忽惊流浪双头鲤，带得交河一纸书。读书宛转愁不息，征人正在天山北。天山高插碍星流，漫驾红鸾过十洲。君挂雕弓控轻骑，妾闻胡雁怨高楼。满眼风光转眼歇，昨夜红颜换白发。捣衣声断咽霜风，掩袖啼多惨秋月。秋月孤帏漏正长，香奁宝箧耀华堂。鸣珰四面鸳鸯结，罗帐团回锦绣香。鸣珰罗帐芙蓉锦，华烛兰膏明未寝。解将珠镜光如刀，留待君来照鸳枕。饮尽金罍不见君，湘帘怨卧烟氤氲。羽书犹欲征边塞，愿逐巫山一片云。
暮雨
作者：顾若璞
朝代：清
体裁：六言诗

涧草依依浮玉，堤杨拂拂迷烟。江上蒲帆欲没，村中桑女争还。
江上缫丝曲
作者：顾若璞
朝代：清
体裁：古风

桃花花繁杨柳垂，纤腰嫩脸香风吹。莺儿调声声正滑，堂上丝车鸣轧轧。少年骑马挟金弹，青幂朱舷纷夹岸。缫丝终日不忍看，寒螀早晚啼秋幔。
浣溪沙
作者：顾若璞
朝代：清
体裁：词

嫩柳牵丝覆绮窗。起来无绪理明珰。恼人最是日初长。三尺乌云随意挽，两条却月待萧郎。胡琴闲放竹方床。
浣溪沙
作者：顾若璞
朝代：清
体裁：词

绿水红莲一带妍。荷衣欲剪惜金钱。可怜鸂鶒不同眠。纨扇看来心已碎，迎凉盼不到秋天。算来又怕说秋天。
湖中
作者：顾若璞
朝代：清
体裁：七言绝句

湖光渺渺冷烟微，江鹜沙凫伫不飞。恰欲抱琴轻别去，芰荷分绿上罗衣。
玉楼春·晚春，三桥看月
作者：顾若璞
朝代：清
体裁：词

花飞锦带春波起。残月流辉明水底。万珠灼烁照新妆，故掬嫦娥纤手里。柳线牵烟轻重绿。渔灯高下鸳鸯宿。无情花柳送归春，不管离人肠断续。
秋日为两儿修读书船泊断桥作
作者：顾若璞
朝代：清
体裁：七言律诗

闻道和熊阿母贤，翻来选胜断桥边。亭亭古树流疏月，漾漾轻凫泛碧烟。且自独居扬子宅，任他遥指米家船。高风还忆浮梅槛，短烛长吟理旧毡。
秋日为两儿修读书船泊断桥作
作者：顾若璞
朝代：清

闻道和熊阿母贤，翻来选胜断桥边。亭亭古树流疏月，漾漾轻袅泛碧烟。且自独居扬子宅，任他遥指米家船。高风还忆浮梅槛，短烛长吟理旧毡。
自君之出矣
作者：顾若璞
朝代：清

自君之出矣，不理钗头玉。思君湘水深，啼痕犹在竹。自君之出矣，鸾镜不曾开。思君如璧月，皎皎照妆台。自君之出矣，罗幔月娟娟。思君如络纬，辗转一丝牵。
自君之出矣·其一
作者：顾若璞
朝代：清
体裁：乐府曲辞

自君之出矣，不理钗头玉。思君湘水深，啼痕犹在竹。
自君之出矣·其三
作者：顾若璞
朝代：清
体裁：乐府曲辞

自君之出矣，罗幔月娟娟。思君如络纬，辗转一丝牵。
自君之出矣·其二
作者：顾若璞
朝代：清
体裁：乐府曲辞

自君之出矣，鸾镜不曾开。思君如璧月，皎皎照妆台。
长相思
作者：顾若璞
朝代：清
体裁：词

春先到。愁先到。嫩莺故对新丛叫。懒把云和抱。愁先到。春先到。花轻蝶乱东风袅。捻却花相照。
长相思
作者：顾若璞
朝代：清
体裁：词

梅子青，豆子青，飞絮飘飘长短亭。风吹罗袖轻。恨零星，语零星，正是春归不忍听。流莺啼数声。
长相思·春词
作者：顾若璞
朝代：清
体裁：词

梅子青。豆子青。飞絮飘飘扑短襟。风褰罗袖轻。送芳辰。惜芳辰。春事支离些个情。眉峰恨几层。
初夏送夫子北上
作者：顾英
朝代：清

杜鹃唤春归，和风吹芳芷。何堪对斯景，把酒送吾子。分手即天涯，惜此须臾晷。别绪如茧丝，柔情似潭水。离怀寄孤鸿，相思托双鲤。征途勉加餐，努力拾青紫。上慰高堂亲，下酬贤伯氏。君行既雅醇，君才复俊美。但保金石心，豪门勿投趾。桃李易凋残，松柏岂朝萎。行矣勿悲嗟，风云自此始。
醉后述怀
作者：顾莲
朝代：清

露冷霜高起暮砧，六张五角费沈吟。春蚕自缚全身茧，秋雁终存万里心。可奈红墙凉汉迥，谁怜翠袖晓寒侵。年来亦有消愁处，镫在檠时酒乍斟。
秋树
作者：顾莼
朝代：清

孤干贞心迥出尘，不随凡本共沈沦。还期鸾鹤重留迹，无奈风霜老此身。大厦于今望梁栋，空山到处有荆榛。汉家大将思冯异，不为江潭泪满巾。
贺吴云80寿联
作者：顾莼
朝代：清
体裁：联

泉石衍箕裘，名心早净云封岫；翠钿围杖履，笑口常开雪避髭。
减字木兰花·题湘花馆图
作者：顾蕙
朝代：清

筼筜夹路。如向潇湘深处住。小筑三楹。翠绕庭前画不成。彩毫春暖。顷刻围屏花叶满。茶熟重看。窈窕灵妃秀许餐。
芝云堂分韵得玉字
作者：顾衡
朝代：清
体裁：古风

今日新雨霁，山光净如沐。晚香浮水花，秋声在庭竹。高堂张绮席，谈笑皆雍穆。兴酣杂觥筹，诗成粲珠玉。清时多遗才，白驹在空谷。今者不为乐，逝者良不复。呜呜咽洞箫，袅袅度清曲。更待月明生，金尊照醽醁。
夜行船
作者：顾衡文
朝代：清
体裁：词

饱挂轻帆冲雾去。月初斜、未分明处。渔市灯红，雁汀芦白，隔岸微茫人语。自是扁舟鲑菜侣。甚勾回，十年情绪。绣被眠香，深杯殢酒，真个画船听雨。
夜行船
作者：顾衡文
朝代：清

饱挂轻帆冲雾去。月初斜、未分明处。渔市灯红，雁汀芦白，隔岸微茫人语。自是扁舟鲑菜侣。甚句回，十年情绪。绣被眠香，深杯殢酒，真个画船听雨。
宴清都·灯下读宋词感赋，同紫纶作
作者：顾衡文
朝代：清

旧曲闲寻遍。西风紧、箫声云外吹断。分笺刻烛，听歌点屧，故情都减。依稀杜曲花深，但提起、青衫泪满。忍还问，旧日铜街，玉笙指冷重按。今宵月黑灯红，故人相对，愁绪难剪。霓裳歇拍，伊凉换谱，玉京愁怨。知他幻影诗魔，总付与，红炉雪片。笑栖栖，头白词人，碧霄梦远。
碧山留别
作者：顾衡文
朝代：清

半载萍踪几度迁，碧山会耸瘦吟肩。一椽架雪居琼岛，三月寻花到洞天。饶有闲情差免俗，不能痴骨顿成仙。樽前歌哭无人会，频借虚窗一宴眠。
雨中杜鹃花
作者：顾衡文
朝代：清

分明一树珊瑚色，微雨斜阳洗愈鲜。种甫三年聊此地，开当四月奈何天。层绡剪就香都断，赧颊涂成火欲然。浪说神仙留幻影，洞天无泪迸啼鹃。
挽刘玉堂等联
作者：顾諟
朝代：清
体裁：联

不战不英雄，不死不英雄，马革裹尸，千古英雄同壮志；我歌我烈士，我哭我烈士，鹤楼酹酒，三湘烈士慰灵魂。
东宅
作者：顾豫
朝代：清

短短溪桥波一曲，野外风光静如沐。人家半住竹林中，风起家家闻戛玉。随意看花村复村，村前小坐石床温。林深恐失来时路，木杪遥山记一痕。
南禅寺
作者：顾豫
朝代：清

夕阳来古寺，秋满梵王宫。塔影澹横水，钟声寒在空。扫云僧借榻，飞月鹤开笼。小话出门去，前村灯火红。
贯华阁
作者：顾豫
朝代：清

古院隐檀乐，山门曲径盘。推窗宜小憩，就饭强加餐。病鹤同僧瘦，梅花与客寒。风泉鸣野壑，仿佛玉琴弹。
一剪梅
作者：顾贞立
朝代：清

九十春光半已残。诗兴阑珊。酒兴阑珊。镜中憔悴不堪看。羞画眉弯。懒画眉弯。涩雨悭风特地酸。不许春闲。不许人闲。年年愁病苦相关。花也长叹。人也长叹。
一剪梅·春寒
作者：顾贞立
朝代：清

重炉香烬漏迢迢。不似春宵。还似春宵。薄烟深院杏花梢。难道明朝，便是花朝。凄风冻雪雨潇潇。镜里容销，梦里魂销。邻娃莫去踏春郊。吹断秋腰，瘦减裙腰。
临江仙
作者：顾贞立
朝代：清

梧叶飘香时别去，重来又早阳春。韶华惊见一番新。梅心檀正吐，柳眼绿才匀。锦帐香车安足羡，幽姿恰合长贫。灌畦聊且寄城闉。一池新涨水，好洗耳边狺。
临江仙·瓶花
作者：顾贞立
朝代：清

清露细研妆粉，翠绡斜映轻红。春光留住小屏动。高低非困雨，疏密岂欹风。换水移枝郑重，湘帘淡月朦胧。谁言花事已成空。荼蘼香梦里，素影画图中。
减兰
作者：顾贞立
朝代：清

风帆烟渚。满载闲愁倾不去。送尽残秋。碧海青山依旧留。难消别后。殷勤再执柔荑手。归到幽窗。暮雨萧萧逼银缸。
减兰·题三馀阁
作者：顾贞立
朝代：清

雕栏玉砌。帘幕低垂香雾里。中驻婵娟。十五盈盈未解怜。遥山晓翠。恰是双螺初扫黛。恍对云英。何必崎岖上玉京。
减字木兰花·寄女伴
作者：顾贞立
朝代：清

断云疏雨。人在幽窗秋梦里。绣榻今朝。画个双鸾又倒描。天寒倚竹。翠淡绡轻衫袖薄。伫立风前。不见飞琼和雪笺。
凤凰台上忆吹箫·初七日雨
作者：顾贞立
朝代：清

凤颈无光，湘弦微润，依然酿就重阳。问篱边黄菊，已试新霜。昨夜生憎明月，今宵又、听雨凄凉。寒生也，催人刀尺，倦理流黄。堪伤。声声点点，频断送愁中，病里时光。看芙蓉开遍，几日红香。莫去登山临水，料俱是、落木枯杨。添凄苍，渔歌唱罢，鸿雁离行。
凤凰台上忆吹箫·寄纤月阁
作者：顾贞立
朝代：清

土木形骸，风鬟雾鬓，心情不似当年。便时移事去，终付茫然。最忆兰闺道蕴，承相念、著意相怜。鳞鸿便，纤纤粉印，频寄瑶笺。婵娟。遥知此际，正帘下拈花，却伴花眠。对湘纹茗椀，露滴珠研。应是南华倦读，屏山侧、低按冰弦。炉烟细，一丝轻袅，吹上珠钿。
凤凰台上忆吹箫·寄纤月阁
作者：顾贞立
朝代：清
体裁：词

土木形骸，风鬟雾鬓，心情不似当年。便时移事去，终付茫然。最忆兰闺道蕴，承相念、著意相怜。鳞鸿便，纤纤粉印，频寄瑶笺。婵娟。遥知此际，正帘下拈花，却伴花眠。对湘纹茗碗，露滴珠研。应是南华倦读，屏山侧、低按冰弦。炉烟细，一丝轻袅，吹上珠钿。
凤凰台上忆吹箫·重阳前三日，月明如洗
作者：顾贞立
朝代：清

细雨斜风，寒砧落叶，年年做就重阳。偏今宵明月，满地凝霜。愁绝绿窗深掩，挑兰灺、伴过凄凉。无聊甚，瓶花影里，独自持觞。流光。迁移弹指，看几度梦中，沧海柴桑。纵乌丝千丈，难写微茫。莫去登高临水，料俱是、落木衰杨。添怊怅，骊歌唱罢，鸿雁难行。
前调二首
作者：顾贞立
朝代：清

月照重门闲字。心上不离愁字。楼上晚风寒，吹断雁行一字。留住。留住。再整依然人字。懒贴泥金剩字。书过空中怪字。疏略愧半生，不学簪花格字。机杼。机杼。织就回文锦字。
剪湘云
作者：顾贞立
朝代：清

雾縠初成，湘云乍剪。早惊破秋窗，砧杵声怨。锦字机丝慵去理，罗绮不胜弱腕。制轻衫、珍重饷天涯，擘藕丝为线。还倩断雁零鸿，芦花溪畔。怕日炙霜侵，风骤雨溅。无语低鬟垂伫处，脉脉似闻长叹。结茱萸、佩秋兰，浥愁人泪点。
卖花声·承表妹录出拙稿并留十年前诗词，以此奉谢
作者：顾贞立
朝代：清

潦倒振词场。南国消香。啼笺泪墨漫平章。今夜不堪重检点，满纸凄凉。十载费珍藏。一缕柔肠。玉台妆阁正端详。他日相怜何处是，兰畹同扬。
卖花声·秋分后，桂花海棠俱开，燕犹未去，戏作
作者：顾贞立
朝代：清

丝雨海棠黏。欲语还含。青苔小石叠层岚。露叶如啼花似笑，无限娇憨。梁燕恋江南。桂子银蟾。依回斜拂水晶帘。为爱秋香浑忘却，杏苑春酣。
南乡子
作者：顾贞立
朝代：清

何必问生涯。消受帘前绕砌花。应是天公费裁剪，秋纱。碧绿芭蕉映著他。春事纵繁华。□到秋深均转加。擎露海棠娇欲语，欹斜。欲乞名师画著他。
南乡子
作者：顾贞立
朝代：清

疏雨滴重檐。镜里霜华昨夜添。一片冷云扶不起，恹恹。拈住浓香莫卷帘。半响嫩寒严。带减茱萸一束纤。刀尺催人双腕弱，掺掺。愁绪如丝懒去拈。
南乡子
作者：顾贞立
朝代：清

粟粒不须赊。万斛千钟敢自夸。夜落金钱铺满地，豪华。分付双鬟莫扫他。衰柳晚归鸦。曲曲阑干淡淡花。为怯西风深护好，轻纱。移过炉香供著他。
南乡子
作者：顾贞立
朝代：清

蹙损远山眉。脉脉愁肠不自持。窗外含葩将放也，琼枝。为祝东风且莫吹。往事不堪思。空忆拈花弄草时。几载飘零伤薄命，如斯。浪说闺中映玉姿。
南乡子
作者：顾贞立
朝代：清

闲自数黄花。三径虽荒均不赊。山色青青当户见，堪夸。赋媚依然恰似它。碧水映明霞。一簇芙蓉傍浅沙。针线笔床移得近，窗纱。淡碧轻红绣出它。
南乡子 其一 三首，思亲
作者：顾贞立
朝代：清
体裁：词

晓起怯梳妆。涩雨濛烟闭药房。逼忆亲纬天际远，思量。尝把他乡作故乡。寸草折春光。针线重拈只自伤。一段离愁谁问取，凄凉。折得梅花诉断肠。
南乡子 其一 二首
作者：顾贞立
朝代：清
体裁：词

消尽夜来霜。落木萧疏雁数行。一寸横波凝望处，潇湘。无限江山送夕阳。羞说擅词场。总是愁香怨粉章。安得长流俱化酒，千觞。一洗英雄儿女肠。
南乡子 其一 二首，忆远
作者：顾贞立
朝代：清
体裁：词

鸾镜掩青光。莫向帘前试浅妆。翠岭春云都付与，秋霜。验取多愁点鬓旁。残梦倦堪伤。不待秋阴酿嫩凉。自拨炉薰垂绣幕，留香。一缕柔烟伴夜长。
南乡子 其二 二首
作者：顾贞立
朝代：清
体裁：词

携酒载婵娟。剪叶为帆藕做船。重系乌堤衰柳下，凄然。分付斜阳惨淡烟。谁与语寒泉。瘦影低鬟照可怜。不似清和风日好，湖边。红绽樱桃月正圆。
南乡子 四首，赋得瘦竹如幽人，秋花如处女 其一
作者：顾贞立
朝代：清
体裁：词

轻雨洒松筠。林下风清浣俗尘。瘦影萧疏谁得似，幽人。翠袖天寒倚夕曛。娇女艳秋晨。浅紫轻红未解颦。赋媚莫嫌秋太淡，清芬。九畹芳兰佩可纫。
南乡子 四首，赋得瘦竹如幽人，秋花如处女 其三
作者：顾贞立
朝代：清
体裁：词

不耐坐残更。常祝华胥梦莫醒。却怪晓风吹薄幕，窗棂。为乘清光补未曾。机杼自纵横。腕怯难拈絮一星。自笑无能如络纬，声声。咽尽寒霜两翼轻。
南乡子 四首，赋得瘦竹如幽人，秋花如处女 其二
作者：顾贞立
朝代：清
体裁：词

兀坐忆西家。北面窗开桂影斜。无限愁悰聊说与，秋花。妩媚幽闲恰似它。暗自数年华。盼得秋来事事赊。七夕再逢人又病，星槎。位置依然隔彩霞。
南乡子 四首，赋得瘦竹如幽人，秋花如处女 其四
作者：顾贞立
朝代：清
体裁：词

雁去恰鳞来。何幸孤踪系素怀。半幅衍波织锦字，忘开。却是明珠漾镜台。也拟与追陪。闻道秋花满径栽。带眼频移憔悴尽，身材。病到秋深恐不该。
南乡子·三首，思亲
作者：顾贞立
朝代：清

晓起怯梳妆。涩雨濛烟闭药房。逼忆亲纬天际远，思量。尝把他乡作故乡。寸草折春光。针线重拈只自伤。一段离愁谁问取，凄凉。折得梅花诉断肠。和闷倚栏干。渺渺云山隔问安。镜里朱颜非旧日，难看。静掩纱窗怯早寒。愁绪恁无端。泪眼人丛只暗弹。最苦韶光留不得，摧残。两鬓年来渐似潘。闲坐数梅花。冷淡萧疏恰似他。耐雪经霜开犹早，堪夸。不向东风斗丽华。游子滞天涯。目断亲纬音信赊。欲寄陇头无驿使，嗟呀。梦绕罗浮不到家。
南乡子·二首
作者：顾贞立
朝代：清

消尽夜来霜。落木萧疏雁数行。一寸横波凝望处，潇湘。无限江山送夕阳。羞说擅词场。总是愁香怨粉章。安得长流俱化酒，千觞。一洗英雄儿女肠。携酒载婵娟。剪叶为帆藕做船。重系乌堤衰柳下，凄然。分付斜阳惨淡烟。谁与语寒泉。瘦影低鬟照可怜。不似清和风日好，湖边。红绽樱桃月正圆。
南乡子·二首，忆远
作者：顾贞立
朝代：清

鸾镜掩青光。莫向帘前试浅妆。翠岭春云都付与，秋霜。验取多愁点鬓旁。残梦倦堪伤。不待秋阴酿嫩凉。自拨炉薰垂绣幕，留香。一缕柔烟伴夜长。花影伴凄然。辜负浓香桂子天。弹指韶光如梦也，婵娟。能得窗前几个圆。移过博山烟。屏掩潇湘独自眠，冷透重帷吟未就，涛笺。总有新词莫浪传。
南乡子·其三
作者：顾贞立
朝代：清
体裁：词

闲坐数梅花。冷淡萧疏恰似他。耐雪经霜开犹早，堪夸。不向东风斗丽华。游子滞天涯。目断亲纬音信赊。欲寄陇头无驿使，嗟呀。梦绕罗浮不到家。
南乡子·其二
作者：顾贞立
朝代：清
体裁：词

和闷倚栏干。渺渺云山隔问安。镜里朱颜非旧日，难看。静掩纱窗怯早寒。愁绪恁无端。泪眼人丛只暗弹。最苦韶光留不得，摧残。两鬓年来渐似潘。
南乡子·其二
作者：顾贞立
朝代：清
体裁：词

花影伴凄然。辜负浓香桂子天。弹指韶光如梦也，婵娟。能得窗前几个圆。移过博山烟。屏掩潇湘独自眠，冷透重帷吟未就，涛笺。总有新词莫浪传。
南乡子·咏燕
作者：顾贞立
朝代：清

来去影双双。花雨蘋泥特地忙。最是将雏时候好，栖香。宛转间关夜话长。忍使抛秋光。换却排空雁几行。明岁再来人健否，休忘。记取城东第一梁。
南乡子·四首，赋得瘦竹如幽人，秋花如处女
作者：顾贞立
朝代：清

轻雨洒松筠。林下风清浣俗尘。瘦影萧疏谁得似，幽人。翠袖天寒倚夕曛。娇女艳秋晨。浅紫轻红未解颦。赋媚莫嫌秋太淡，清芬。九畹芳兰佩可纫。兀坐忆西家。北面窗开桂影斜。无限愁悰聊说与，秋花。妩媚幽闲恰似它。暗自数年华。盼得秋来事事赊。七夕再逢人又病，星槎。位置依然隔彩霞。不耐坐残更。常祝华胥梦莫醒。却怪晓风吹薄幕，窗棂。为乘清光补未曾。机杼自纵横。腕怯难拈絮一星。自笑无能如络纬，声声。咽尽寒霜两翼轻。雁去恰鳞来。何幸孤踪系素怀。半幅衍波织锦字，忘开。却是明珠漾镜台。也拟与追陪。闻道秋花满径栽。带眼频移憔悴尽，身材。病到秋深恐不该。
南乡子·寄梦
作者：顾贞立
朝代：清

昨梦到瑶京。仙女飞琼花下迎。曲径回廊香拂袖，闲行。满架琴书近画屏。绮阁剪银灯。彤管香奁细与评。独有桂花天上句，偏清。一洗春愁秋怨情。
南乡子·雪
作者：顾贞立
朝代：清

高卧不知愁。报道琼瑶已满楼。分付侍儿休拂拭，须留。帘外冰条似玉钩。莫去泛扁舟。潇洒应无我一流。向日豪怀依旧在，能酬。诗满涛笺酒满瓯。
南歌子
作者：顾贞立
朝代：清

秾李还消歇，杨花尽作萍。陈家宫阙汉家陵。尽被东风斜日、送还迎。无限登临意，都无烟火情。此身犹在不须惊。留得西邻醽醁、劝长醒。
卜算子·前题
作者：顾贞立
朝代：清

木叶下庭皋，针线无心理。闲向黄花说可怜，依约纤腰细。孤雁泣楼头，明月人千里。十二栏杆独自凭，尝遍愁滋味。
卜算子·前题
作者：顾贞立
朝代：清
体裁：词

木叶下庭皋，针线无心理。闲向黄花说可怜，依约纤腰细。孤雁泣楼头，明月人千里。十二阑干独自凭，尝遍愁滋味。
卜算子·夜雨
作者：顾贞立
朝代：清

蛩语杂寒砧，欲睡如何睡。翠冷芙蓉小帐空，慵整馀香被。无赖倚阑干，多少思乡忆。滴沥芭蕉一夜声，尽是愁人泪。
卜算子·夜雨问梅花
作者：顾贞立
朝代：清

翠被拥无眠，睡鸭沉烟缕。闲对梅花说断肠，窗外连宵雨。屈指十年寒，此景平分取。静掩金铺老岁华，谙尽愁滋味。
多丽·栖香旧阁久成废苑，残岁略加修葺中，扆侄有词题壁，予亦制此
作者：顾贞立
朝代：清

笑栖香，从来苑废台荒。忆侯门、繁华何在，分明梦觉黄梁。便经营、乌衣逆旅，只收藏、半榻缥缃。未许容愁，岂能容膝，药阑花榭懒商量。镜奁移、琉璃研侧，睡鸭篆烟旁。正相对、空庭花雨，屏上潇湘。伴今生、笺啼墨泪，血柘心死何妨。纫幽兰、犹堪为佩，裁萱草、可得忧忘。残粉飘梅，新黄染柳，谢家风景旧池塘。槱题处、凄清小阁，照乘夜珠光。人俱羡、长杨赋手，秋水篇章。
天仙子
作者：顾贞立
朝代：清

翡翠离披妆未卸。独倚薰笼坐深夜。晚寒料峭入重围，腰可把，愁难写。相对相怜银烛下。烛尽香残催睡也。短梦未成魂欲化。欲拟翻然上图画，蓬莱界，通灵快。莫系留仙双锦带。
天仙子 十影三首 其一
作者：顾贞立
朝代：清
体裁：词

晓镜当窗花照影。燕子飞来醉帘影。凭高一望渺长空，孤鸿影。疏林影。天外轻帆楼外影。自掬清流怜瘦影。远黛遥山争翠影。平分一半与池塘，梧桐影。芭蕉影。倒挂垂杨新月影。
天仙子·其三
作者：顾贞立
朝代：清
体裁：词

孤村流水丹枫影。沙汀浅水归鸿影。百城南面等身书，牙签影。缥缃影。挥毫点染湖山影。拂不去霜飞鬓影。剪不断香丝篆影。一帘春雨燕来时，双飞影。争泥影。栖香静锁梨花影。
天仙子·其二
作者：顾贞立
朝代：清
体裁：词

梅花界断阑干影。斜阳移过残机影。牵萝补屋障轻寒，寒枝影。琅玕影。惊飞不定栖鸦影。推不出月穿窗影。遮不住风摇灯影。薄游人世耐凄凉，贫无影。愁无影。繁华梦去难留影。
天仙子·十影三首
作者：顾贞立
朝代：清

晓镜当窗花照影。燕子飞来醉帘影。凭高一望渺长空，孤鸿影。疏林影。天外轻帆楼外影。自掬清流怜瘦影。远黛遥山争翠影。平分一半与池塘，梧桐影。芭蕉影。倒挂垂杨新月影。梅花界断阑干影。斜阳移过残机影。牵萝补屋障轻寒，寒枝影。琅玕影。惊飞不定栖鸦影。推不出月穿窗影。遮不住风摇灯影。薄游人世耐凄凉，贫无影。愁无影。繁华梦去难留影。孤村流水丹枫影。沙汀浅水归鸿影。百城南面等身书，牙签影。缥缃影。挥毫点染湖山影。拂不去霜飞鬓影。剪不断香丝篆影。一帘春雨燕来时，双飞影。争泥影。栖香静锁梨花影。
如梦令 其一 二首
作者：顾贞立
朝代：清
体裁：词

月照重门闲字。心上不离愁字。楼上晚风寒，吹断雁行一字。留住。留住。再整依然人字。
如梦令 其一 二首，冬夜
作者：顾贞立
朝代：清
体裁：词

细雨丝丝宵永。风逗绣帷初冷。兀坐掩屏山，嘹唳雁声难听。孤另。孤另。最是烛残香烬。
如梦令 其二 二首
作者：顾贞立
朝代：清
体裁：词

懒贴泥金剩字。书过空中怪字。疏略愧半生，不学簪花格字。机杼。机杼。织就回文锦字。
如梦令·二首，冬夜
作者：顾贞立
朝代：清

细雨丝丝宵永。风逗绣帷初冷。兀坐掩屏山，嘹唳雁声难听。孤另。孤另。最是烛残香烬。闲拨玉炉烟篆。阵阵北风吹幔。滴沥小窗前，长共淋铃凄断。宵短。宵短。不抵离愁一半。
如梦令·其二
作者：顾贞立
朝代：清
体裁：词

闲拨玉炉烟篆。阵阵北风吹幔。滴沥小窗前，长共淋铃凄断。宵短。宵短。不抵离愁一半。
如梦令·梁汾弟说归不果
作者：顾贞立
朝代：清

说道残冬归矣。何事经春还未。铅粉褪梅妆，又报杏花微雨。留住。留住。几叠遥山烟树。
归国遥·四姑约归雨阻
作者：顾贞立
朝代：清

分飞久。相约同舒双黛皱。昨夜梦中携手。诉愁还是旧。怅望晓妆时候。正珠钿翠袖。此恨卿卿知否。泪花看浥逗。
忆王孙
作者：顾贞立
朝代：清

何事愁多与病缘。一宵风雨又无眠。起来羞对镜台前。有谁怜。探梅时节拥炉天。
忆秦娥 其一 二首，忆鄋氏
作者：顾贞立
朝代：清
体裁：词

西窗月。邀人瘦影成三绝。成三绝。清愁虚冷，都无话说。金钗划损阑干漆。炉烟袅篆屏山寂。屏山寂。侍儿促睡，单衾寒怯。
忆秦娥 鸡肋虽存，懒从人热，索居寂寂，唯王妹时令青衣顾问，兼承佳饷二首 其一
作者：顾贞立
朝代：清
体裁：词

残冬逼。回肠百结愁难说。愁难说。有谁来问，冻云寒雪。惊心岁月空相惜。关心姊妹犹相忆。犹相忆。笙歌影里，簸钱时节。
忆秦娥·二首，忆鄋氏
作者：顾贞立
朝代：清

西窗月。邀人瘦影成三绝。成三绝。清愁虚冷，都无话说。金钗划损阑干漆。炉烟袅篆屏山寂。屏山寂。侍儿促睡，单衾寒怯。西窗月。照人夜夜如相识。如相识。穿帘入幕，故来寻觅。空闺此际真愁绝。遥知尚有秦娥泣。秦娥泣。与君尝尽，生离死别。
忆秦娥·其二
作者：顾贞立
朝代：清
体裁：词

怜凄切。芳茗甜香时不绝。时不绝。殷勤鱼雁，妆台只赤。深愁梦与秦娥说。梅花影里凭肩立。凭肩立。闺房林下，清神秀色。
忆秦娥·其二
作者：顾贞立
朝代：清
体裁：词

西窗月。照人夜夜如相识。如相识。穿帘入幕，故来寻觅。空闺此际真愁绝。遥知尚有秦娥泣。秦娥泣。与君尝尽，生离死别。
忆秦娥·本意
作者：顾贞立
朝代：清

鳞鸿绝。暮蝉空向林梢咽。林梢咽。秦娥安否，多应伤别。云山万叠空相忆。昨宵魂梦曾相觅。曾相觅。小桥流水，分明记得。
忆秦娥·鸡肋虽存，懒从人热，索居寂寂，唯王妹时令青衣顾问，兼承佳饷二首
作者：顾贞立
朝代：清

残冬逼。回肠百结愁难说。愁难说。有谁来问，冻云寒雪。惊心岁月空相惜。关心姊妹犹相忆。犹相忆。笙歌影里，簸钱时节。怜凄切。芳茗甜香时不绝。时不绝。殷勤鱼雁，妆台只赤。深愁梦与秦娥说。梅花影里凭肩立。凭肩立。闺房林下，清神秀色。
念奴娇
作者：顾贞立
朝代：清

香消梦觉。黯然惊又早，浮生半百。青鬓花封当日语，添取几丝华发。绮思纷来，回文自解，总是前生业。空中楼阁，醉时书破四壁。回首。辛苦三迁，鸡窗十载，千里经风雪。倚闾高堂愁日暮，望断凤城双阕。杏雨黏衣，曲江春暖，此愿知何日。少年莫负，花明柳暗时节。
摸鱼儿
作者：顾贞立
朝代：清

惜年华、匆匆过了，那堪短日如许。冷清清地长愁病，禁得几宵疏雨。当年事。空忆著、雕栏玉砌春风里。斜阳归去。算只有多情，伴人瘦影，相对各无语。思伴侣。斗草西邻儿女。别来也应憔悴。青衫翠袖知何处，脉脉尽随流水。君听取。君不见、纷纷今古皆如此。谁非谁是。何必问青天，本来造化，万物总难据。
新水令
作者：顾贞立
朝代：清

半窗晴日杏花天。殢东风、柳丝娇软，分题拈翡翠，折简寄婵娟。绿映平川。踏青时，燕来庭院。
昭君怨·元宵理发，折去一梳，忆非佳兆，作此自解，自妄言之，非妄想也
作者：顾贞立
朝代：清

恰恰弓弓如月。常伴妆台梳栉。镜里一丝丝。是伊知。偿足卖钗风韵。减却纤纤一寸。纵此懒云鬟。换金冠。
望江南 十首 其一
作者：顾贞立
朝代：清
体裁：词

东亭好，太史旧名家。望去有庭皆叠石，看来无树不梅花。既此是烟霞。
望江南 十首 其三
作者：顾贞立
朝代：清
体裁：词

东亭好，疏雨逗庭梧。小酉阁前山水画，晚妆楼外辋川图。燕子引新雏。
望江南 十首 其九
作者：顾贞立
朝代：清
体裁：词

东亭好，梅子乍圆时。璧玉邻家催斗草，青溪小妹解弹棋。吟就护兰诗。
望江南 十首 其二
作者：顾贞立
朝代：清
体裁：词

东亭好，佛阁石为龛。曾羡莲台双并蒂，愿依弥勒一花憨。还把本来参。
望江南 十首 其五
作者：顾贞立
朝代：清
体裁：词

东亭好，青盖绿阴圆。元览楼前题白雪，三馀阁上驻婵娟。一望似神仙。
望江南·其七
作者：顾贞立
朝代：清
体裁：词

东亭好，最忆是花朝。破寂自倾鹦鹉盏，拈题先得美人蕉。阁倚凤凰箫。
望江南·其八
作者：顾贞立
朝代：清
体裁：词

东亭好，无事掩深闺。痛饮长歌红烛夜，沉香小像曲屏西。何处不堪题。
望江南·其六
作者：顾贞立
朝代：清
体裁：词

东亭好，阑砌玉玲珑。一点烟鬟留夕照，三层楼阁接垂虹。人在画图中。
望江南·其十
作者：顾贞立
朝代：清
体裁：词

东亭好，石榻对茶烟。丹桂香飘金粟岭，碧梧阴覆卧雪轩。斗韵与飞笺。
望江南·其四
作者：顾贞立
朝代：清
体裁：词

东亭好，青粉薜萝墙。梅子乍圆莺语滑，杏花微雨燕泥香。小立傍斜阳。